Dječji vrtić „Suncokret Sveti Đurđ“

Ljudevita Gaja 2a

42233 Sveti Đurđ

KLASA: 601-07/23-01/1

UR.BROJ: 2186-21-02-23-1

GODIŠNJI PLAN I PROGRAM

ODGOJNO-OBRAZOVNOG RADA DJEČJEG VRTIĆA SUNCOKRET

za pedagošku 2023./2024. godinu



U Svetom Đurđu, 21.9.2023.

Plan i program izradili:

Tihana Ledenko, ravnatelj

Odgojitelji:

Jelena Borović Kolak

Ivanka Baron-Špoljarić

Dijana Pirc

Martina Pokos

Hana Horvat

Vesna Novak

Valentina Ivančić

Ina Milihram

Klara Horvat

Ivana Đuran

Pedagoginja:

Josipa Tarandek

Zdravstvena voditeljica:

Martina Zrna

Ravnatelj DV „Suncokret Sveti Đurđ“

Tihana Ledenko

**SADRŽAJ:**

1. uvod……………………………………………………………………………....
2. Ustrojstvo rada……………………………………………………………..

2.1. Podaci o programima, broju djece i skupinama……………………………..

2.2. Podaci o djelatnicima…………………………………………………………

2.3. Radno vrijeme vrtića………………………………………………………….

2.4. Radno vrijeme djelatnika……………………………………………………..

1. Materijalni uvjeti RADA…………………………………………………..

3.1. Investicijsko održavanje………………………………………………………

3.2. Tekuća nabava…………………………………………………………………

3.3. Olakšice udjela roditelja……………………………………………………..

3.4. Izvor sredstava……………………………………………………………….

1. NJEGA I SKRB ZA TJELESNI RAST I ZDRAVLJE DJECE ………………….

4.1.Ciljevi…………………………………………………………………………..

4.2. Strategije djelovanja…………………………………………………………..

4.3. Očekivani rezultati……………………………………………………………

4.4. Prehrana djece………………………………………………………………...

1. Odgojno-obrazovni rad…………………………………………………. 5.1. Redoviti program……………………………………………………………..

5.2. Kraći program engleskog jezika…………………………………………….

5.3. Kraći program vjerskog katoličkog odgoja…………………………………


5.4. Pedagoška dokumentacija…………………………………………………….

1. SIGURNOSNO ZAŠTITNI I PREVENTIVNI PROGRAM…………………….

6.1. Individualno usavršavanje……………………………………………………

6.2. Skupno usavršavanje……………………………………………………………

1. IZOBRAZBA I USAVRŠAVANJE ODGOJITELJA…………………………….
2. SURADNJA S RODITELJIMA……………………………………………………
3. SURADNJA SA VANJSKIM USTANOVAMA………………………………....
4. GODIŠNJI PLAN RAVNATELJICE……………………………………………
5. GODIŠNJI PLAN PEDAGOGA…………………………………………………..
6. GODIŠNJI PLAN RADA S DAROVITOM DJECOM…………………………….



1. **UVOD**

Dječji vrtić „Suncokret Sveti Đurđ“ je javna ustanova za predškolski odgoj i obrazovanje sa sjedištem u Svetom Đurđu, Lj. Gaja 2a. Dječji vrtić „Suncokret sveti Đurđ“ u okviru djelatnosti predškolskog odgoja i obrazovanja, te skrbi o djeci predškolske dobi ostvaruje programe odgoja, obrazovanja, zdravstvene zaštite i unaprjeđenja zdravlja djece i socijalne skrbi u skladu s potrebama djece, te socijalnim, kulturnim, vjerskim i drugim potrebama obitelji.

Dječji vrtić „Suncokret Sveti Đurđ“ osnovan je u listopadu 2020. godine s ciljem zadovoljavanja potreba za smještajem predškolske djece u Svetom Đurđu te je jedini vrtić na području općine koja je ujedno i Osnivač vrtića. Provodimo organizirane programe njege, odgoja, obrazovanja, zdravstvene zaštite i prehrane za djecu od navršenih godinu dana života pa do polaska u osnovnu školu.

Prostor i opremu potrebnu za rad vrtića osigurao je Osnivač u skladu s važećim normativima predškolskog odgoja. Godišnji plan i program rada Dječjeg vrtića „Suncokret Sveti Đurđ“ izrađen je timskim pristupom. Radnim dogovorima uspješno je analizirana prethodna pedagoška godina čija je analiza bila polazište pri planiranju. Odgojiteljsko vijeće DV „Suncokret Sveti Đurđ“ razmatralo je Godišnji plan i program rada za pedagošku godinu 2023./2024. na sjednici odgojiteljskog vijeća 30.8.2023. godine. Temeljem Zakona o predškolskom odgoju i obrazovanju čl. 21., 35. I 36. (NN 10/97; 107/07; 94/13, 98/19 i 57/22) i članka 8. Pravilnika o obrascima i sadržaju pedagoške dokumentacije i evidencije o djeci u dječjem vrtiću (NN 83/01) uz prethodnu raspravu i zaključke Odgojiteljskog vijeća, ravnateljica Dječjeg vrtića „Suncokret Sveti Đurđ“ predlaže Upravnom vijeću Godišnji plan i program rada za pedagošku godinu 2023./2024. koji je usvojen na 36. sjednici Upravnog vijeća DV Suncokret 21.09.2023. Godišnji plan i program rada Dječjeg vrtića „Suncokret Sveti Đurđ“ humanistički, holistički i razvojno je usmjeren s pluralističkom tendencijom priznavanja različitosti u pogledu ranog predškolskog odgoja i obrazovanja te koncepcija.

Predškolski odgoj ostvarivati ćemo u skladu s razvojnim osobinama i potrebama djece te socijalnim, kulturnim, vjerskim i drugim potrebama obitelji na temelju Zakona o predškolskom odgoju i obrazovanju i Državnih pedagoških standarda predškolskog odgoja i obrazovanja.

Program ćemo provoditi polazeći od stvarnih potreba djeteta i njegovih mogućnosti i osobnosti, u stalnoj dinamičnoj interakciji s obitelji i okruženjem, koristeći pri tom iskustva suvremenih koncepcija predškolskog odgoja i obrazovanja.

Nastaviti ćemo započete procese na podizanju kvalitete planiranja, te vrednovanja i samovrednovanja u radu, a time i rada s djecom, jačanja stručnih kompetencija odgojitelja, uočavanja dijelova procesa koje je potrebno unapređivati, prihvaćanje timskog i grupnog rada kao nužnosti u tom procesu, te korištenje objektivnog instrumentarija i načina procjenjivanja kvalitete rada kao polazište za pozitivne promjene.

Također će nam u fokusu biti i komunikacija unutar vrtića, odraslih međusobno, kao i odraslih s djecom.

Naša vizija dječjeg vrtića je da ono bude mjesto zadovoljnog, veselog i kreativnog djeteta, dječja kuća u kojoj se očituje zajedništvo djece, roditelja i svih djelatnika.

**Cilj odgojno-obrazovnog djelovanja u ovoj pedagoškoj godini:**

Opći cilj djelatnosti predškolskog odgoja jest očuvanje tjelesnog i mentalnog zdravlja djeteta, poticanje cjelovitog razvoja svih funkcija, sposobnosti i mogućnosti, a u skladu sa suvremenim znanstvenim spoznajama, zakonitostima djetetova razvoja i njegovim stvarnim mogućnostima. Poštujući humanističko- razvojnu koncepciju i temeljne programske zadaće, a u skladu s prošlogodišnjim radom, nastavljamo s ostvarivanjem općih i posebnih ciljeva i zadataka koji proizlaze iz programskog usmjerenja i koncepcije razvoja pri čemu uvažavamo načela fleksibilnosti i otvorenosti u svakom segmentu rada, naglašavajući potrebu individualizacije, samostalnosti pri izboru aktivnosti i razvoj partnerskih odnosa s roditeljima i drugim članovima obitelji.

1. **USTROSTVO RADA**

OSNOVNI PODACI O DJEČJEM VRTIĆU

|  |  |
| --- | --- |
| Naziv ustanove: | Dječji vrtić „Suncokret Sveti Đurđ“ |
| Adresa: | Ljudevita Gaja 2a |
| Broj i naziv pošte: | 42233 Sveti Đurđ |
| Županija: | Varaždinska |
| Broj vrtića: | 1 |
| Broj djece: | 101 |
| Broj skupina: | 5 |
| Broj odgojitelja | 10 |
| Pedagog | 1 |
| Zdravstveni voditelj | 1 |
| Kuharica | 1 |
| Spremačica | 1,5 |

Ustrojstvo Dječjeg vrtića “Suncokret Sveti Đurđ” temeljit će se na sljedećim obilježjima:

a) Fleksibilnost u organizacijskim i didaktičko-metodičkim određenjima- nastojat ćemo polaziti od konkretnih zahtjeva i očekivanja obitelji i uže zajednice.

b) Prilagođavanje prostornih i materijalnih uvjeta konkretnoj djeci, spoznajama o njihovim potrebama, konkretnim razvojnim i iskustvenim razinama, osiguravanjem uvjeta za sigurno i izazovno odrastanje.

c) Sloboda i autonomija u izboru aktivnosti učenja i igre, interakcijskih i komunikacijskih situacija s vršnjacima i odraslima

*Trajanje programa:*

* 10-satni cjelodnevni program

Vrijeme provedbe godišnje: sve radne dane u godini

Vrijeme provedbe tjedno: svih pet radnih dana tjedno

Vrijeme provedbe dnevno: od 5,30-16,00 sati ovisno o potrebama roditelja (djeca ne smiju boraviti u skupini više od 10 sati dnevno).

Budući da organizacija našeg vrtića počiva na fleksibilnosti i prostornoj otvorenosti imamo mogućnost ustrojiti dobne i mješovito dobne skupine ovisno o upisima.

**2.1. Podaci o programima, broju djece i skupina**

*Ove pedagoške godine realizirati će se slijedeći programi:*

1. Redoviti cjelodnevni program u 4 odgojno-obrazovne skupine:

Mlađa jaslička : 1- 2 godina života

Starija jaslička skupina: 2- 3 godina života

Mlađa skupina 3-4 godine života

Srednja skupina 4-5 godine života

Starija skupina ( predškola): 5 godina do polaska u školu

Dobna struktura djece u odgojnoj skupini može se mijenjati tijekom godine ovisno o potrebi za uključivanjem djece u Vrtić. Zagovornici smo odgojnih skupina mješovitih po dobi u kojima dolazi do raznovrsnijih interakcija djece, ubrzava se socio-emocionalni razvoj djeteta i ostvaruje niz programskih zadaća upravo iz tog područja razvoja.

**Broj upisane djece**

Od 1. rujna 2023. godine ukupan broj upisane djece u DV Suncokret je 101. Ovim brojem popunjen je kapacitet vrtića te će se tijekom godine upisivati djeca samo ukoliko se oslobode mjesta ispisom.

*Prikaz skupina i broja djece po skupinama:*

|  |  |
| --- | --- |
| Mlađa jaslička skupina | 14 |
| Starija jaslička skupina | 18 |
| Mlađa skupina | 23 |
| Srednja skupina | 20 |
| Starija skupina - predškola | 26 |

**2.2. Podaci o djelatnicima:**

*Ravnateljica:*

|  |  |  |
| --- | --- | --- |
| Tihana Ledenko, odgojitelj | DV Suncokret | Mandat 4 godine |

Stručni suradnici:

|  |  |  |
| --- | --- | --- |
| Josipa Tarandek- Pedagog | DV Suncokret | neodređeno |
| Sara Filip- Psiholog | DV Suncokret | Vanjski stručni suradnik |

*Planirani broj odgojitelja:*

|  |  |  |
| --- | --- | --- |
| **Ime i prezime** | **Radno mjesto** |  |
| Dijana Pirc (odgojitelj) | DV Suncokret | neodređeno |
| Jelena Borović (odgojitelj) | DV Suncokret | neodređeno |
| Ivanka Baron- Špoljarić (odgojitelj) | DV Suncokret | neodređeno |
| Vesna Novak (odgojitelj) | DV Suncokret | neodređeno |
| Martina Pokos (odgojitelj) | DV Suncokret | neodređeno |
| Elena Marković (odgojitelj) | DV Suncokret | neodređeno |
| Valentina Ivančić (odgojitelj) | DV Suncokret | neodređeno |
| Hana Horvat ( odgojitelj) | DV Suncokret | neodređeno |
| Ina Milihram ( odgojitelj) | DV Suncokret | određeno |
| Klara Vrban ( odgojitelj) | DV Suncokret | određeno |
| Ivana Đuran ( odgojitelj) | DV Suncokret | određeno |

*Ostali radnici:*

|  |  |  |  |
| --- | --- | --- | --- |
| Poslovi | Broj | Nepuno radno vrijeme | Puno radno vrijeme |
| Kuhar | 1 | - | 1 |
| Spremačica | 2 | 1 | 1 |
| Ukupno zaposlenih | 3 | 1 | 2 |

**2.3. Radno vrijeme vrtića**

Radno vrijeme vrtića je usklađeno je s potrebama roditelja te je za korisnike redovitog programa od 5,30 – 16,00 sati. U tijeku godine radno vrijeme se može ovisno o potrebama i dogovoru s roditeljima mijenjati. Pisana informacija o radnom vremenu nalazi se na oglasnoj ploči u Vrtiću.

**2.4. Radno vrijeme djelatnika**

Radno vrijeme odgojitelja po skupinama određeno je temeljem potreba korisnika vrtića.

Radno vrijeme odgojitelja u odgojnim skupinama organizirati će se temeljem važećeg Državnog pedagoškog standarda na bazi 27,5 sati tjedno, temeljem podataka o potrebama roditelja za dužinom boravka djece u vrtiću. Ostali rad odgojitelja organizirati će se prema obvezi do punog radnog vremena od 40 sati tjedno, a u skladu s Planom i programom rada i ostvarivanju programskih zadaća.

*Dnevna satnica odgojitelja:*

|  |  |  |  |
| --- | --- | --- | --- |
| UKUPNO | NEPOSREDNI RAD S DJECOM | OSTALI POSLOVI | STANKA |
| 8 h | 5.30 h | 2 h | 30 min |

*Godišnje zaduženje odgojnih djelatnika izraženo po mjesecima 2023. /2024.:*

|  |  |  |  |  |  |  |  |
| --- | --- | --- | --- | --- | --- | --- | --- |
| Mjesec | Broj radnih dana | Broj subota i nedjelja | Praznici i blagdani u radne dane | Mjesečna satnica | Broj sati neposrednog rada | Broj sati ostalih poslova | Stanka |
| RUJAN | 20 | 10 | 0 | 160 | 110 | 40 | 10 |
| LISTOPAD | 22 | 9 | 0 | 176 | 121 | 44 | 11 |
| STUDENI | 21 | 8 | 1 | 168 | 115,5 | 42 | 10,5 |
| PROSINAC | 19 | 10 | 2 | 152 | 104,5 | 38 | 9,5 |
| SIJEČANJ | 22 | 8 | 1 | 176 | 121 | 44 | 11 |
| VELJAČA | 21 | 1 | 0 | 168 | 115,5 | 42 | 10,5 |
| OŽUJAK | 21 | 10 | 0 | 168 | 115,5 | 42 | 10,5 |
| TRAVANJ | 21 | 8 | 1 | 168 | 115,5 | 42 | 10,5 |
| SVIBANJ | 21 | 8 | 2 | 168 | 115,5 | 42 | 10,5 |
| LIPANJ | 20 | 10 | 0 | 160 | 110 | 40 | 10 |
| SRPANJ | 23 | 8 | 0 | 184 | 126,5 | 46 | 11,5 |
| KOLOVOZ | 20 | 9 | 2 | 160 | 110 | 40 | 10 |
| **Ukupno:** | 261 | 99 | 9 | 2008 | 1380,5 | 502 | 125,5 |

*Ostali poslovi odgojitelja koji se odrađuju u ustanovi:*

|  |  |  |  |  |  |  |  |
| --- | --- | --- | --- | --- | --- | --- | --- |
| **OSTALI POSLOVI ODGOJITELJA KOJI SE ODRAĐUJU U USTANOVI** | | | | | | | |
| SURADNJA S RODITELJIMA | | STRUČNO USAVRŠAVANJE | | PLANIRANJE I VREDNOVANJE | | KREIRANJE POTICAJNOG OKRUŽENJA | |
|  | Br. sati |  | Br. sati |  | Br. sati |  | Br. sati |
| roditeljski sastanci | 6 | Odgojiteljska vijeća | 8 | Tjedno Planiranje | 44 | Kreiranje poticajnog okruženja | 90 |
| Radionica | 2 | Radni dogovori | 14 | Dnevno planiranje | 68 |  | |
| Individualni razgovori | 48 | Stručni aktivi | 2 | Dnevno  vrednovanje | 100 |  | |
| ukupno | | ukupno | | ukupno | | ukupno | |
| 56 | | 24 | | 212 | | 90 | |
| **382** | | | | | | | |

|  |  |  |  |
| --- | --- | --- | --- |
| **OSTALI POSLOVI ODGOJITELJA IZVAN USTANOVE** | | | |
| SEMINARI I STRUČNI SKUPOVI | | STRUČNA LITERATURA | |
| Br. sati | 20 | Br. Sati | 100 |
| **120** | | | |

Radno vrijeme neposrednog rada odgajatelja po skupinama:

Smjena 1 od 5.30- 11.30

Smjena 2 od 7.00- 13.00

Smjena 3 od 7:30- 13:30

Smjena 4 od 8.00- 14.00

Smjena 5 od 8.30- 14.30

Smjena 6 od 9.30- 15.30

Smjena 7 od 10.30- 16.30

Neposredni rad odgojitelja podrazumijeva rad u jutarnjoj i popodnevnoj zajedničkoj skupini (jutarnje i popodnevne „dežurne“ skupine), raniji dolazak u skupinu zbog ostvarivanja dijela programa rada s djecom koji uključuje izlazak djece iz kruga vrtića i obveznu pratnju oba odgojitelja, te zamjene za odsutne odgojitelje. Organizacija se prilagođava potrebama u dogovoru s članovima stručnog tima koji prate proces i uspješnost prilagodbe djece.

Jutarnji rad u zajedničkoj skupini djece i popodnevni rad u zajedničkoj skupini djece organizirati će se prema stvarnim potrebama roditelja-korisnika.

Radno vrijeme pojedinih skupina planira se u skladu s brojem prisutne djece, uzrastom i potrebama provođenja odgojno-obrazovnog programa. Ono se može mijenjati tijekom godine, temeljem praćenja stvarnih potreba djece i roditelja. Promjene se vrše na prijedlog odgojitelja ili stručnih suradnika i u dogovoru s njima.

Zajednički rad oba odgojitelja (dužina i vrijeme) planiran je prema uzrastu djece i obveza odgojitelja je da ulazak sa igrališta i ručak djece obavljaju u podgrupama.

Djeca u 5. i 6.I 7. godini života u pravilu ne spavaju, osim one djece koja imaju izrazitu potrebu za snom tijekom dana ili ako roditelj inzistira na popodnevnom odmoru. U ostalim skupinama potrebno je ispitati potrebe djece za dnevnim odmorom i za onu djecu koja tu potrebu nemaju, tj. ne mogu spavati, treba organizirati mirne igre u sobi dnevnog boravka ili drugom prikladnom i pripremljenom prostoru.

**Radno vrijeme pedagoga** u odgojno-obrazovnim skupinama je 25 sati tjedno, no poslovi u neposrednom radu s djecom , roditeljima i odgojiteljima obavljaju se u sklopu 7-satnog dnevnog radnog vremena, dok se ostatak odnosi na suradnju s drugim ustanovama, planiranja, stručna usavršavanja, pripreme za rad i sl. Ukupno tjedno radno vrijeme pedagoga je 40 sati tjedno.

**Radno vrijeme zdravstvene voditeljice** je 20 sati tjedno, odnosno 4 sata dnevno u ustanovi.

**Radno vrijeme svih ostalih zaposlenika** je 8 sati dnevno, prema rasporedu koji osigurava optimalno funkcioniranje vrtića i zadovoljavanje svih potreba roditelja i djece.

**Radno vrijeme ravnateljice** je 40 sati tjedno. Zbog posebnosti poslova ravnatelja ( odgojiteljska vijeća, roditeljski sastanci, priredbe, razgovori s roditeljima) čije radno vrijeme nije moguće mjeriti, ili unaprijed odrediti, odnosno ravnatelj ga određuje samostalno ne vode se podatci potrebni za ostvarivanje prava iz radnog odnosa jer je Odlukom o samostalnosti i trajanju radnog vremena ravnatelja određena samostalnost u određivanju najdužeg trajanja tjednog radnog vremena te dnevnom i tjednom odmoru.

Rad sa strankama predviđen je svaki dan u vremenu od 10:00-14:00 sati.

1. **MATERIJANI UVJETI RADA**

|  |  |  |
| --- | --- | --- |
| **Bitne zadaće** | **NOSITELJI** | **DINAMIKA** |
| Pravovremeno osigurati sva potrebna sredstva i materijale za rad u svim odgojnim skupinama, uvažavajući specifičnosti skupina u odnosu na dob i vrstu programa. | ravnateljica | Tijekom godine |
| Rad na sveopćem poboljšanju uvjeta rada, osvješćivanje djelatnika za brigu i odgovornost za sve što  koristimo u radu. | Ravnateljica, pedagoginja, odgojiteljice, ostali zaposlenici | Tijekom godine |
| Angažmanom za osiguravanjem sredstava raditi na poboljšanju i održavanju objekta i vanjskih površina. | ravnateljica | Tijekom godine |

Poticajno materijalno okruženje (unutarnji i vanjski prostor)je uvjet za kvalitetno ostvarivanje zadaća i stvaranja optimalnih uvjeta za razvoj svih potencijala svakog pojedinog djeteta. U tom smislu sobe dnevnog boravka djece je potrebno kontinuirano dopunjavati didaktikom i materijalima kroz koje će djeca učiti čineći i surađujući. Materijalni uvjeti rada naše Ustanove ovise i o količini sredstava realiziranih uplatom roditelja, čime se podmiruju materijalni troškovi ustanove i troškovi tekućeg održavanja objekta i opreme i s druge strane o količini financijskih sredstava doznačenih iz proračunskih izvora, čime se podmiruju plaće i druga primanja djelatnika te obavlja investicijsko održavanje našeg vrtića.

**3.1. Investicijsko održavanje:**

1. uređenje dvorišta vrtića sa igralima i spravama
2. ograditi dio dvorišta za jaslice
3. prostore dnevnih boravaka opremiti namještajem koji omogućuje stvaranje i organizaciju poticajne materijalne sredine prateći interes i potrebe djece
4. nabava didaktičkih sredstava, igračaka i potrošnog materijala u cilju poticanja razvoja i aktivnog sudjelovanje djece
5. Oprema : - radna obuća i odjeća za sve zaposlene – po potrebi

* dopuna suđa u kuhinji
* redovito ispitivanje strojeva i instalacija temeljem Zakona o zaštititi na radu
* održavanje i servisiranje aparata i strojeva za rad

**3.2. Tekuća nabava**

Vrtić je bogato opremljen didaktičkim igračkama i materijalima za početak rada. Također pribavljen je i potrošni materijal za nekoliko mjeseci. Tijekom godine nabavljati će se samo potrošni materijal za sve skupine vrtića i to mjesečno. Pedagoški neoblikovani materijal nabavljat će sami odgojitelji uz pomoć i suradnju s roditeljima te raznim donatorima.

Nastojat ćemo stvoriti sigurno i poželjno ozračje u dječjem vrtiću u kojem će se djeca osjećati sigurno, dobrodošlo i zadovoljno.

Svi prostori uređeni su na način da djeci omogućavaju slobodu kretanja i izbora materijala, sredstava i mjesta za njihovu igru i aktivnosti. Formirani su centri igara s potrebnim elementima koji potiču igru djece u manjim skupinama, parovima kao i individualnu.

Unapređivanje materijalnih uvjeta rada smatramo trajnim procesom i važnim čimbenikom poticanja dječjeg razvoja, zadovoljavanja interesa i potreba djece. U svrhu toga u ovoj pedagoškoj godini nastavljamo s:

* svakodnevnim oblikovanjem poticajnog prostora, strukturiranjem materijala i sredstava na način da potiču dječji interes i obogaćuju njegova iskustva i spoznaje
* u svim centrima za igru vršiti stalne dopune novim sredstvima i materijalima, preoblikovati centre, osmišljavati nove ovisno o dječjem interesu, promjenama u prirodnom i društvenom okruženju, uklanjati oštećena sredstva ili sredstva za koja je prestao dječji interes
* s djecom i roditeljima kontinuirano prikupljati različite materijale iz prirode i domaćinstva koji mogu obogatiti dječju igru i aktivnosti, poticati njihove istraživačko-spoznajne, radno-praktične te aktivnosti različitog izražavanja i stvaranja
* u ponudi materijala i igračaka rukovodit ćemo se načelom da je djeci draža igračka koju su sami izradili ili polugotova kojoj oni sami mogu odrediti funkciju
* uređenjem vanjskog prostora djeci zanimljivim i bezopasnim sadržajima i sredstvima (povrtnjak, cvjetnjak, pješčanik).

*Plan nabave didaktičke opreme za odgojne skupine*

Raspoloživa sredstva za didaktičku opremu Vrtića utrošit ćemo

– prema stanju opremljenosti i potrebama programa i na slijedeću skupinu artikala:

- didaktika i opremanje kutića za jasličku skupinu

- didaktika i opremanje kutića za vrtićke skupine

- didaktika za program predškole

- didaktička sredstva za poticanje razvoja fine motorike

- društvene igre za predškolske skupine

- slikovnice

**3.3. Olakšice udjela roditelja - korisnika usluga u plaćanju troškova programa su:**

1) 100 % za treće i svako daljnje dijete iste obitelji

3) 26 EUR plaća se za ljetni ispis za svaki mjesec (srpanj i kolovoz)

4) 20% za izostanak djeteta zbog bolovanja od 10 radnih dana neprekidno

**3.4. Izvor sredstava**

Početkom rada Vrtića nabavljena je sva didaktika i igračke, a nabavu potrošnog materijala vršit ćemo temeljem snimljenih potreba od strane odgojitelja i ravnatelja, a u dogovoru s Osnivačem Vrtića financirajući se isključivo iz svoje djelatnosti. Potrošni materijal jednim dijelom nabavljat ćemo u suradnji s roditeljima, raznim donacijama i sponzorstvima poduzeća kojima u procesu proizvodnje ostaju razni, djeci zanimljivi, otpadni materijali koji zadovoljavaju estetske i ekološko-zdravstvene kriterije. Sredstva za investicijsko održavanje osigurat će Osnivač financirajući se iz participacije roditelja.

1. **NJEGA I SKRB ZA TJELESNI RAST I ZDRAVLJE DJECE**

**Odgojno-obrazovni rad**

**4.1. Ciljevi**

NJEGA I BRIGA ZA ZDRAVLJE DJECE OPĆI CILJ:

Provedba standarda kvalitete u području skrbi za tjelesni rast i zdravlje djece, unaprjeđenje postupaka i aktivnosti koje doprinose zaštiti zdravlja djece, samozaštite i ekološke osviještenosti, poticanje provedbe preventivnih mjera radi smanjivanja zdravstvenih rizika i osnaživanje zaštitnih čimbenika

SPECIFIČNI CILJEVI:

 Zdravstveno prosvjećivanje i zdravstveni odgoj odgojitelja o važnosti primjene standarda u procesu provedbe njege djeteta,

 zadovoljavanju primarnih potreba i uvažavanju sanitarnih propisa,

 kontinuirano praćenje zdravstvenog stanja djece, stanja procijepljenosti,

 pravovremena provedba postupaka kod pojave akutnih bolesti i povreda te postupaka kod kroničnih bolesti,

 poticanje stjecanja pravilnih prehrambenih navika,

 unaprjeđenje proslava dječjih rođendana,

 provedba aktivnosti u zaštiti zdravlja zuba i prevenciji karijesa, provođenje preventivnog stomatološkog programa (suradnja sa stomatologom) za djecu s posebnim zdravstvenim potrebama,

 provođenje odgojno-zdravstvenih i športskih programa u cilju prevencije pretilosti,  upućivanje i educiranje djece o mjerama sigurnosti i samozaštite te brige za vlastito zdravlje,

 provedba antropometrijskih mjerenja - praćenje stanja uhranjenosti,

 praćenje epidemioloških zbivanja i poduzimanje protu-epidemioloških mjera,

 upoznati ostale djelatnike (tehničko osoblje) o važnosti primjene primarno-sigurnosno preventivnog programa na važnost održavanja vanjskih površina i sigurnost sprava, instalacija i uređaja u svim prostorima vrtića,

 edukacija kuharica i pomoćnog osoblja o važnosti primjene higijenskih standarda – HACCP-a u procesu pripreme i raspodjele hrane,

 unaprjeđenje suradnje s roditeljima u cilju usvajanja pravilnih životnih navika djece,  pružanje pomoći u razumijevanju biološkog razvoja djeteta, o važnosti redovite i uravnotežene prehrane, pravilne njege, o važnosti boravka na zraku i bavljenja tjelesnom aktivnošću – promocija zdravlja

**4.2. Strategije djelovanja**

 Prikupljanje i sumiranje zdravstvenih podataka novoprimljene djece po odgojnim skupinama putem inicijalnih upitnika, potvrda o obavljenom sistematskom pregledu predškolskog djeteta, iskaznice cijepljenosti i ostale zdravstvene dokumentacije (za djecu sa zdravstvenim i ostalim teškoćama);

 kontrola podataka stare djece sa zdravstvenim teškoćama – tražiti od roditelja nove kontrolne nalaze, izrada i prikaz podataka za svaku grupu sa točno navedenim oboljenjima djece, 24

 upoznavanje odgojnih djelatnika sa zdravstvenim teškoćama djece u cilju kvalitetnog i pravovremenog zadovoljavanja primarnih potreba,

 upoznavanje ostalih djelatnika s ciljem prihvaćanja zadaća na osiguravanju potrebnih higijenskih uvjeta i prehrane djece,

 individualni pristup roditeljima i djeci sa zdravstvenim poteškoćama i posebnostima u prehrani, alergija i intolerancija na hranu,

 praćenje i procjenjivanje provedbe strategije dogovorenih postupaka,

 zajedničke analize i radni dogovori s djelatnicima radi unaprjeđenja komunikacijskih odnosa u cilju kvalitetnog i pravovremenog zadovoljavanja primarnih potreba djece,

 praćenje i evidentiranje pobola i cijepljenosti djece,

 provedba protuepidemijskih mjera u cilju sprječavanja širenja zaraznih bolesti,

 praćenje pojave ušljivosti u grupi i preventivno djelovanje,

 praćenje povreda i pružanje prve pomoći kod djece,

 suradnja sa zdravstvenim ustanovama i zdravstvenim djelatnicima (pedijatar, epidemiolog, stomatolog i ostali),

 edukacija roditelja putem roditeljskih sastanaka, individualnih razgovora i savjetovanja te putem ostalih medija (brošure, kutići za roditelje, letci),

 vođenje propisane zdravstvene dokumentacije, individualna zapažanja i dnevne realizacije zadaća, protokoli praćenja, zapisnici radnih sastanaka

**4.3. Očekivani rezultati**

 Osviještenost odgojitelja i ostalih djelatnika u primjeni standarda kvalitete u provedbi rutinskih poslova,

 Senzibilitet za važnost provedbe preventivnih mjera pri pojavi bolesti,

 Kontinuirani rad na unaprjeđivanju postupaka i aktivnosti koje doprinose razvijanju navika kod djece o zaštiti zdravlja i važnosti pravilne prehrane,

 redovita provedba tjelesne aktivnosti u unutarnjem prostoru vrtića i tijekom boravka na zraku,

 usvojene kulturno–higijenske navike kod većine djece (pravilno pranje ruku)

**4.5. Prehrana djece**

* tjedno planiranje jelovnika prema uzrastu djece, godišnjem dobu i posebnim potrebama djece u prehrani
* -izrada jelovnika po novim Prehrambenim standardima za planiranje prehrane djece, a navedeno u Programu zdravstvene zaštite djece u dječjim vrtićima
* osiguravanje djeci količine dnevnih potreba u prehrani, prema dužini boravka djece u ustanovi ( 4 obroka u desetosatnom programu)
* izračunavanje i zadovoljavanje energetske vrijednosti svakog obroka
* izrada i izlaganje tjednog jelovnika na uvid roditeljima putem panoa u hodnicima
* suradnja sa roditeljima djece s posebnim potrebama u prehrani
* antropometrijska mjerenja
* praćenja stanja uhranjenosti svakog djeteta
* savjetovanje roditelja o pravilnoj i zdravoj prehrani djece, o prevenciji pretilosti (zdravstveni kutići)
* stručno usavršavanje kroz seminare o aspektu zdrave prehrane, uvođenju HACCP-a -sudjelovanje u svim oblicima i programima edukacije za zdravstvene voditelje van vrtića

1. **ODGOJNO – OBRAZOVNI RAD**

**5.1. REDOVNI PROGRAM:**

U redovnom programu obuhvatit ćemo djecu jasličke dobi od 1. do 3. godine života i djecu vrtićke dobi od 3. godine do polaska u školu.

UNAPREĐIVANJE ODGOJNO-OBRAZOVNOG RADA

|  |  |  |  |
| --- | --- | --- | --- |
| 2. Unapređenje programa predškole: stvaranje optimalnih uvjeta za razvoj kompetencija potrebnih za školu | - osigurati svakom djetetu u godini dana prije polaska u osnovnu školu optimalne uvjete za razvijanje i unapređivanje vještina, navika i kompetencija te stjecanje spoznaja i zadovoljavanje interesa koji će mu omogućiti uspješnu prilagodbu na nove uvjete života, rasta i razvoja u školskom okruženju. | - edukacija odgojitelja o potrebnim kompetencijama djeteta predškolske dobi na svim razvojnim područjima - razvojne liste praćenja za svako dijete i evaluacija postignuća na svim razvojnim područjima - pružanje terapijske intervencije prema potrebi - pisanje nalaza i mišljenja o psihofizičkom statusu djeteta - unapređenje materijalno organizacijskih uvjeta -edukacija roditelja | * Predškola |
| 5. Kontinuirano stvaranje stimulativnog okruženja koje promovira mogućnosti postupnog stjecanja različitih znanja | utvrđivanje inicijalnog stanja prostorno materijalih i socijalnog konteksta u svim odg. skupinama - zajednička refleksija odgojitelja i stručnih suradnika u cilju podržavanja djetetova učenja i razvoja - oblikovanje zajedničkih prostora u funkciji igre i učenja djece | -zajedničke refleksije -primjena različitih oblika dokumentiranja, foto i video zapisi - strukturiranja i mijenjanje tijekom godine, obogaćivanje centra kvalitetnim materijalima u suradnji s djecom - fleksibilna organizacija popodnevnog odmora za djecu koja nemaju potrebu za spavanjem – mogućnost boravka u prostoru - otvorena vrata između skupina kao rezultat zajedničkog planiranja | * Sve skupine |

Planovi na nivou odgojnih skupina obuhvaćaju sljedeće:

* Plan razdoblja adaptacije (jednomjesečni )
* Makro plan (tromjesečni) sa sastavnicama: razvojne zadaće, materijalno-organizacijski uvjeti, sklopovi aktivnosti, oblici suradnje
* Tjedni plan sa sastavnicama: planiranje aktivnosti po metodičkom slijedu, poticaji, te poslovi nužni za ostvarenje plana
* Dnevni plan sa sastavnicama: planirani poticaji za usmjerene i spontane aktivnosti, te iskorišteni situacijski poticaji, dnevne zabilješke o djeci, aktivnostima, organizaciji, o zajedničkim aktivnostima djece i odgojitelja, priprave za roditeljske sastanke
* Valorizacija

Provodit će se različite vrste djelatnosti kao što su:

* životno praktične i radne
* istraživačko-spoznajne
* društveno-zabavne
* raznovrsne igre
* umjetničko promatranje
* raznovrsno izražavanje i stvaranje
* specifične aktivnosti s kretanjem

U vrtiću su osmišljeni i centri aktivnosti koji se mijenjaju i nadopunjavaju tijekom pedagoške godine.

RUJAN

* 8.9. Međunarodni dan pismenosti
* 9.9. Dan poštanske marke
* 10.9. Hrvatski olimpijski dan (Dan Hrvatskog olimpijskog odbora )
* 19.9. Međunarodni dan čišćenja obale (i mora)
* 21.9. Međunarodni dan mira
* 23.9. Dan europske baštine; Međunarodni dan kulturne baštine; Prvi dan jeseni
* 24.9. Dan vozača
* 26.9. Europski dan jezika
* 29.9. Dan hrvatske policije

LISTOPAD

* 4.10. Međunarodni dan zaštite životinja
* 5.10. Svjetski dan učitelja
* 6. 10 Svjetski dan staništa
* 8.10. Dan hrvatskih pošta
* 12.10. Dan zahvalnosti za plodove zemlje
* 15.10. Međunarodni dan pješačenja
* 16.10. Svjetski dan hrane
* 17.10. Svjetski dan borbe protiv siromaštva
* 18.10. Dan kravate u Republici Hrvatskoj
* 20.10. Svjetski dan jabuka

STUDENI

* 9.11. Svjetski dan izumitelja
* 11.11. Dan hrvatskih knjižnica
* 13.11. Svjetski dan ljubaznosti
* 15.11. Završetak obilježavanja „Mjeseca knjige“ (15.10.- 15.11.)
* 16. 11. Međunarodni dan tolerancije
* 18.11. Dan sjećanja na žrtve Domovinskog rata i Dan sjećanja na žrtvu Vukovara i Škabrnje – praznik i neradni dan
* 19.11. Međunarodni dan borbe protiv nasilja nad djecom
* 20.11. Međunarodni dan djeteta (UN)
* 23.11. Svjetski humanitarni dan
* 24.11. Dan hrvatskog kazališta
* 25.11. Svjetski dan borbe protiv nasilja nad životinjama Dan medvjeda

PROSINAC

* 3.12. Međunarodni dan invalida
* 5.12. Međunarodni dan volontera
* 6.12. Sveti Nikola
* 10.12. Međunarodni dan ljudskih prava
* 11.12.Međunarodni dan planine
* 13.12. Sveta Lucija
* 21.12. Prvi dan zime
* 24.12. Badnjak
* 25.12. Božić
* 26.12. Sveti Stjepan
* 29.12. Međunarodni dan biološke raznolikosti
* 31.12. Silvestrovo

SIJEČANJ

* 1.1. Nova godina
* 10.1. Svjetski dan smijeha
* 19.1. Svjetski dan bez korova
* 21.1. Međunarodni dan zagrljaja
* 24.1. Međunarodni dan obrazovanja

VELJAČA

* 2.2. Međunarodni dan zaštite močvara
* 7.2. Međunarodni dan života
* 11.2. Svjetski dan bolesnika
* 21.2. Međunarodni dan materinjeg jezika
* 22.2. Svjetski dan ekologije
* 26.2. Svjetski dan pripovijedanja bajki
* 28.2. Nacionalni dan znanosti o okolišu
* FAŠNIK

OŽUJAK

* 8.3. Međunarodni dan žena
* 16.3. Početak Tjedna mozga
* 19.3. Dan očeva (sv. Josip)
* 20.3. Međunarodni dan sreće
* 20.3. Svjetski dan kazališta za djecu i mlade
* 20.3. Svjetski dan pripovijedanja
* 21.3. Prvi dan proljeća
* 21.3. Svjetski dan šuma
* 22.3. Svjetski dan voda
* 23.3. Svjetski dan meteorologije
* 27.3. Svjetski dan kazališta

TRAVANJ

* 1.4. Dan šale (prvi april)
* 2.4. Međunarodni dan dječje knjige
* 2.4. Svjetski dan svjesnosti o autizmu (UN)
* 7.4. Svjetski dan zdravlja
* 8.7. Svjetski dan mladih
* 11.4. Međunarodni dan društvenih igara
* 22.4. Dan planeta Zemlje
* 22.4. Dan hrvatske knjige
* 26.4. Dan obnovljivih izvora energije
* 29.4. Svjetski dan plesa
* 30.4. Međunarodni dan odgoja bez batina

SVIBANJ

* 1.5. Međunarodni praznik rada
* 3.5. Svjetski dan sunca
* 4.5. Dan vatrogasaca
* 10.5. Majčin dan
* 15.5. Međunarodni dan obitelji
* 22.5. Međunarodni dan biološke raznolikosti
* 29.5. Svjetski dan sporta

LIPANJ

* 1.6. Međunarodni dan roditelja
* 5.6. Svjetski dan zaštite okoliša
* 8.6. Svjetski dan oceana
* 11.6. Dan vrtova
* 21.6. Prvi dan ljeta
* 21.6. Svjetski dan glazbe

SRPANJ

* 06. 07. Međunarodni dan poljubaca
* 16. 07. Dan biciklista

KOLOVOZ

* 05. 08. - Dan dupina
* 12. 08. - Međunarodni dan mladih
* 15. 08. - Velika Gospa

DJEČJI VRTIĆ

“SUNCOKRET SVETI ĐURĐ”

LJUDEVITA GAJA 2A

42 233 SVETI ĐURĐ

GODIŠNJI PLAN I PROGRAM

ODGOJNO-OBRAZOVNOG RADA DJEČJEG VRTIĆA “SUNCOKRET“

SVETI ĐURĐ

ZA PEDAGOŠKU 2023./2024. GODINU

JASLICE

( Mišići )

Odgojiteljice:

Hana Horvat

Martina Pokos

Sveti Đurđ, kolovoz, 2023.g.

JASLIČNA ODGOJNA SKUPINA ( MIŠIĆI )

DOB DJECE: od 1. do 2. godine

Odgojiteljice:

Hana Horvat

Martina Pokos

Broj djece u skupini: 14

ODGOJNO - OBRAZOVNI RAD

U provođenju programa posebno će se raditi na razvoju i poticanju plemenitosti, ljubavi i emocionalne topline kod djece. U planiranju odgojno-obrazovnog rada osnovni ***cilj***je očuvanje tjelesnog i mentalnog zdravlja djeteta, poticanje cjelovitog razvoja svih njegovih funkcija, sposobnosti i mogućnosti u skladu sa suvremenim znanstvenim spoznajama, zakonitostima djetetova razvoja i njegovim stvarnim mogućnostima, zadovoljavanje djetetovih primarnih potreba, prava, potrebe za sigurnošću i ljubavlju, stvaranje poticajnog jasličkog okruženja, pridonijeti povoljnom cjelovitom razvoju osobnosti djeteta i kvaliteti njegovog života.

U svakodnevnom radu osnovne ***zadaće*** su poticanje roditelja na aktivno uključivanje na život i rad skupine, praćenje svakog djeteta individualno te omogućavanje potpunog razvoja, osposobljavanje djeteta da prepoznaje svoje potrebe i da ih zadovolji, te poticanje zdravog načina života.

***SIGURNOST I ZDRAVLJE*** djeteta bit će na prvom mjestu prioriteta u odgojno – obrazovnom procesu.

***TJELESNI I PSIHOMOTORNI RAZVOJ***

* motiviranje i poticanje djeteta na sve oblike kretanja
* usavršavanje prirodnih oblika kretanja ( puzanje, hodanje, trčanje, skakanje i hvatanje )
* rad na jačanju mišića nogu, ramenog pojasa i nogu
* rad na razvijanju sposobnosti ravnoteže kod sjedenja, ustajanja, stajanja te samostalnog kretanja
* svakodnevno zadovoljavanje djetetove potrebe za kretanjem, hranom, snom, boravkom na zraku
* rad na jačanju mišića šake i prstiju, usavršavanje dječje fine i grube motorike šake

***SPOZNAJNI RAZVOJ***

* razvoj dječjih spoznaja i vještina primjereno dobi djece, njihovom interesu i sposobnostima
* razvoj osnovnih osjetila, stjecanje iskustva vidom, sluhom, njuhom, okusom, dodirom
* korištenje prostornog okruženja djeteta ( kuća, vrt, dvorište )
* razvoj pažnje, koncentracije, mišljenja kod djece
* razvijanje navika sposobnosti, spoznaje u svrsi pribora za samostalno hranjenje
* razvijanje spoznaje o potrebi održavanje osobne higijene ( pranje ruku )

***SOCIO – EMOCIONALNI RAZVOJ***

* razvijanje osjećaja sigurnosti emocionalne prihvaćenosti kod djeteta ( početak socijalizacije djeteta )
* razvoj sposobnosti prepoznavanja i izražavanja svojih potreba i osjećaja
* razvoj sposobnosti poštivanja pravila i dogovora te rješavanje sukoba mirnim putem
* omogućiti samostalnost djeteta u odlučivanju i trajanju određene aktivnosti prema njegovim osobnim potrebama
* verbalno i neposredno upućivanje djeteta na uzajamni utjecaj njega na okolinu i obrnuto
* razvoj pojma o sebi i stvaranje pozitivne slike o sebi

***GOVOR, KOMUNIKACIJA, IZRAŽAVANJE I STVARALAŠTVO***

* razvoj vještina slušanja i govora
* razvoj materinjeg jezika
* razvoj i usavršavanje govora putem igre ( igre s pjevanjem, dramske igre, igre imitacije )
* razvoj sposobnosti doživljavanja i izražavanja glazbe ( osjećaj za ritam )
* razvijanje sposobnosti korištenja usvojenih riječi u novim situacijama

***SURADNJA SA RODITELJIMA***

* informiranje roditelja, roditeljski sastanci
* sudjelovanje roditelja u neposrednom odgojno – obrazovnom radu
* individualne konzultacije roditelja i odgojitelja / stručnog tima
* Viber zajednica / oglasna ploča odgojne skupine

DJEČJI VRTIĆ

“SUNCOKRET SVETI ĐURĐ”

LJUDEVITA GAJA 2A

42 233 SVETI ĐURĐ

GODIŠNJI PLAN I PROGRAM

ODGOJNO-OBRAZOVNOG RADA DJEČJEG VRTIĆA “SUNCOKRET“

SVETI ĐURĐ

ZA PEDAGOŠKU 2023./2024. GODINU

JASLICE

( **Zvjezdice** )

Odgojiteljice:

Valentina Ivančić

Vesna Novak

Sveti Đurđ, kolovoz, 2023.g.

JASLIČNA ODGOJNA SKUPINA **ZVJEZDICE**

DOB DJECE: od 1. do 2. godine života

Odgojiteljice:

Valentina Ivančić

Vesna Novak

Broj djece u skupini: 18

ODGOJNO - OBRAZOVNI RAD

U planiranju ovogodišnjeg odgojno – obrazovnog rada osnovni **CILJ:**

* poticanje cjelovitog razvoja svih djetetovih funkcija,
* očuvanje tjelesnog i mentalnog zdravlja djeteta
* zadovoljavanje djetetovih primarnih potreba i prava
* potrebe za sigurnošću i ljubavlju
* stvaranje poticajnog jasličkog okruženja
* pridonošenje povoljnom cjelovitom razvoju djeteta i kvaliteti djetetovog života

U svakodnevnom radu osnovne **ZADAĆE** su:

* poticanje zdravog načina života
* praćenje svakog djeteta ponaosob te omogućavanje potpunog razvoja
* osposobljavanje djeteta da prepozna svoje potrebe i da ih zadovolji
* razvijanje stvaralačkog odnosa prema svemu što okružuje dijete
* prepoznavanje svojih mogućnosti i njihovih granica
* poticanje roditelja na aktivno uključivanje u život i rad skupine

U odgojno – obrazovnom radu posebno će se raditi na razvoju i poticanju plemenitosti, ljubavi i emocionalne topline. Polazit će se od stvarnih potreba djeteta kao cjelovite dinamične osobnosti koja se nalazi u stalnoj interakciji s fizičkim i društvenim okruženjem kao bitan čimbenik djetetovog vlastita razvoja.

***TJELESNI I PSIHOMOTORNI RAZVOJ***

* Motiviranje i poticanje djeteta na sve oblike kretanja ( samostalno hodanje, aktivnosti trčanja, prekoračavanja prepreka, aktivnosti dodavanja, donošenja, prenošenja )
* Razvijanje sposobnosti kod spuštanja iz stojećeg u sjedeći položaj
* Rad na razvijanju sposobnosti koordinacije cijelog tijela ( svladavanje prepreka, penjanje na niske predmete, vučenje predmeta, nošenje predmeta )
* Rad na razvijanju sposobnosti manipulacije s obje šake; jačanje mišića prstiju i šake ( guranje predmeta s obje ruke, hvatanje predmeta s obje ruke, aktivnosti trganja i listanja, aktivnosti stiskanja gumenih i spužvastih predmeta )

***SOCIO - EMOCIONALNI RAZVOJ I RAZVOJ LIČNOSTI***

* Uočavanje i uvažavanje potreba djeteta
* Stvaranje uvjeta koji omogućavaju ispoljavanje osobnosti djeteta
* Omogućiti djetetu slobodan izbor različitih sadržaja i aktivnosti
* Poticati i stvarati uvjete za međusobnu komunikaciju i suradnju sa djecom
* Omogućiti djetetu imitativne igre različitog sadržaja ( mama, tata, djed, baka, djeca..)
* Ostvarivati kvalitetnu komunikaciju i suradnju odgojitelj - dijete - roditelj

***SPOZNAJNI RAZVOJ***

* Provođenje radnji kod održavanja osobne higijene
* Provođenje aktivnosti odijevanja, obuvanja, svlačenja i oblačenja sa imenovanjem odjevnih predmeta
* Aktivnosti upoznavanja prostora dnevnog boravka
* Razvijanje sposobnosti kombiniranja predmeta ( prema obliku, veličini, kakvoći materijala )
* Aktivnosti upoznavanja karakteristika prirodnih materijala

***GOVOR, KOMUNIKACIJA, IZRAŽAVANJE I STVARALAŠTVO***

* Vlastitim govorom poticati verbalnu komunikaciju djeteta koristeći pri tome gramatički pravilan jezik
* Proširivanje djetetovog vokabulara novim riječima
* Slušanje vokalne i instrumentalne glazbe
* Slušanje različitih glasova, šumova i tonova
* Pjevanje jednostavnih pjesmica
* Igre umetaljkama, umetanje, vađenje, otvaranje, zatvaranje..
* Igre građenja i kombiniranja kockama, čašama..
* Razgledavane slika, slikovnica, životinja, biljaka
* Igre skrivanja ( lice, ruke, tijelo, predmet )

***SURADNJA S RODITELJIMA***

* Roditeljski sastanci, informiranje roditelja
* Sudjelovanje roditelja u neposrednom odgojno - obrazovnom radu
* Individualne konzultacije roditelja i odgojitelja / stručnog tima
* Kutić za roditelje

**GODIŠNJI PLAN I PROGRAM ODGOJNO-OBRAZOVNOG**

**RADA MLAĐE SKUPINE (“JEŽIĆI”)**

Dob djece: 3 do 4 godine

Broj djece u skupini: 23

Odgojiteljice: Ivanka Baron-Špoljarić i Jelena Borović Kolak

Iskustva u ranoj dječjoj dobi temelj su razvoja preduvjeta kasnijeg uspješnog učenja i sudjelovanja u društvenom životu. Slijedom navedenog važno nam je da svako dijete ima pravo na uvjete i podršku koji će mu osigurati optimalno razvijanje svih njegovih potencijala.

Kako bi to postigli, nužno je ostvariti suradnju i partnerski odnos između obitelji, društvene zajednice i stručnjaka. Također, potrebno je da dijete kroz visokokvalitetnu odgojno-obrazovnu praksu dobiva odgovarajuću podršku. Uloga odgojitelja je da svojim aktivnim sudjelovanjem, kritičkim promišljanjem i partnerstvom s drugima unapređuje kvalitetu svog profesionalnog rada, promovira vlastitu profesiju i povećava svoju sposobnost zagovaranja kvalitetnog odgoja i obrazovanja za svu djecu.

U planiranju odgojno-obrazovnog rada ***cilj*** je:

- očuvanje tjelesnog i mentalnog zdravlja djeteta,

- poticanje cjelovitograzvoja svih njegovih funkcija,

- zadovoljavanje djetetovih primarnih potreba i prava, potrebe za sigurnošću i ljubavlju,

- stvaranje poticajnog jasličnog okruženja,

- pridonijeti povoljnom cjelovitom razvoju osobnosti djeteta i kvaliteti njegova života.

U svakodnevnom radu ***zadaće*** su:

- praćenje svakog djeteta ponaosob te omogućavanje potpunog razvoja,

- osposobljavanje djeteta da prepoznaje svoje potrebe i mogućnosti te da ih zadovolji,

- poticanje zdravog načina života

- razvijanje stvaralačkog odnosa prema svemu što okružuje dijete,

- poticanje roditelja na aktivno uključivanje u život i rad skupine.

Dječji razvoj i učenje realizirat ćemo kroz **razvojne zadaće**:

- tjelesni i psihomotorni razvoj

- socioemocionalni razvoj i razvoj ličnosti

- spoznajni razvoj

- govor, komunikacija, izražavanje i stvaralaštvo

Kroz navedena područja važno je osigurati visoku kvalitetu rada kako bi se podržao dječji razvoj i učenje.

Prostore u kojima djeca borave osmišljavat ćemo na način centara za igru, kojim stvaramo uvjete za učenje, odgoj i cjelovit razvoj predškolske djece, stvoriti povoljne uvjete za organizaciju i obogaćivanje tih prostora i aktivnosti kako bi se zadovoljile dječje potrebe i interesi, ali i unaprijedila kvaliteta cjelokupnog vrtićkog okruženja.

Nastojat ćemo rad usmjeravati na brigu za dijete, zadovoljavanje osnovnih potreba djeteta; ali i na međusobno poštovanje, uvažavanje i zdravu komunikaciju.

**Planiranje, vrednovanje i vođenje pedagoške dokumentacije**

Odgojno-obrazovni rad temeljen je na dječjem interesu koji nastojimo proširiti i produbiti različitim planiranim aktivnostima (individualnim, grupnim). Timsko planiranje provodit ćemo jednom tjedno, najčešće petkom za naredni tjedan na stručnim aktivima s odgojiteljicama i stručnim timom.

Prema *Pravilniku o obrascima i sadržaju pedagoške dokumentacije i evidencije djece u dječjem vrtiću (NN 83/2001)***,** redovito ćemo voditi *Knjigu pedagoške dokumentacije odgojne skupine*.

Kako bi analizirale svakodnevne situacije, prepoznate interese i procjenjivale u kojem se smjeru krećemo vodit ćemo vrednovanje odgojno-obrazovnog rada.

DJEČJI VRTIĆ

“SUNCOKRET SVETI ĐURĐ”

LJUDEVITA GAJA 2A

42 233 SVETI ĐURĐ

GODIŠNJI PLAN I PROGRAM

ODGOJNO-OBRAZOVNOG RADA DJEČJEG VRTIĆA “SUNCOKRET“

SVETI ĐURĐ

ZA PEDAGOŠKU 2023./2024. GODINU

PANDICE

Odgojiteljice:

Ina Milihram

Klara Vrban

Sveti Đurđ, kolovoz, 2023.g.

**SREDNJA ODGOJNO-OBRAZOVNA SKUPINA - PANDICE**

DOB DJECE: 4 do 5 godina

ODGOJITELJICE: Ina Milihram, Klara Vrban

BROJ DJECE U SKUPINI: 20

**Ciljevi:**

* očuvanje tjelesnog i mentalnog zdravlja djeteta
* zadovoljavanje djetetovih osnovnih potreba, prava i interesa
* poticanje cjelovitog razvoja djeteta u skladu s njegovim individualnim potrebama, sposobnostima i mogućnostima
* zadovoljavanje djetetovih potreba za sigurnošću i ljubavlju, poštivanje individualnih razlika u razvoju i stilu učenja djeteta
* stvaranje poticajnog i djetetu zanimljivog vrtićkog okružja
* dokumentiranje procesa učenja djece

**Zadaće:**

* poštivati djetetova prava
* pružiti svakom djetetu osjećaj ljubavi i sigurnosti, te stvoriti osjećaj “vrtić kao dječja kuća”
* omogućiti cjeloviti razvoj, te praćenje svako pojedinog djeteta
* osigurati sigurno i poticajno okružje
* osposobljavati svako dijete da prepoznaje svoje potrebe i da ih zadovolji
* osposobljavati dijete da prepoznaje svoje mogućnosti i njihove granice
* stjecati aktivni i stvaralački odnos prema svemu što ga okružuje
* poticati roditelje na suradnju, praćenje rada vrtića i sudjelovanje u okviru svojih želja i mogućnosti

S obzirom da je naš odgojno-obrazovni rad usmjeren na omogućavanje cjelovitog razvoja djeteta, pozornost ćemo obratiti na sljedeća područja razvoja:

*.*

**TJELESNI I PSIHOMOTORNI RAZVOJ**

* usavršavanje samostalnosti u životno-praktičnim aktivnostima
* usavršavanje fine motorike šake i koordinacije oko-ruka
* usavršavanje grube motorike i prirodnih oblika kretanja - provlačenje, penjanje, hodanje po različitim teksturama , trčanje, puzanje, skakanje (na jednoj i obje noge)
* stjecanje koordinacije i preciznosti u baratanju predmetima različitim oblicima kretanja - hvatanje, kotrljanje, bacanje, gađanje, dodavanje
* usavršavanje motoričkih sposobnosti -ravnoteža, orijentacija, spretnost, snaga brzina, gibljivost, preciznost kroz razne poligone
* zadovoljavanje djetetovih potreba za kretanjem, hranom, snom**,** boravkom na zraku
* stjecanje higijenskih navika kroz brigu o sebi – samostalnost u životno-praktičnim aktivnostima
* učenje o očuvanje svojeg i tuđeg zdravlja
* učenje o važnosti tjelesnog vježbanja i svakodnevnog boravka na zraku

**SOCIOEMOCIONALNI RAZVOJ I RAZVOJ LIČNOSTI**

* stjecanje pozitivne slike o sebi, samopouzdanja i sigurnosti učenjem pojma o sebi, i upoznavanje svojih mogućnosti i sposobnosti
* učenje samovrednovanju kroz dobivanje pozitivnih potkrepljivanja i stjecanje povjerenje
* učenje samostalnosti i sposobnosti donošenja samostalnih odluka
* stjecanje sposobnosti prepoznavanja i  izražavanja svojih potreba, osjećaja, zamisli
* učenje samokontroli emocija
* pozitivno potkrepljivanje spontanog ponašanja djeteta u cilju razvijanja osjećaja prihvaćenosti i emocionalne sigurnosti
* stjecanje osnovnih načela uljudnog ponašanja
* učenje empatiji kroz prepoznavanje i uvažavanje osjećaja drugih, brigom za prijatelje, druge ljude, životinje, biljke
* učenje toleranciji kroz sposobnosti uvažavanja tuđih želja i potreba, poštivanje pravila i dogovora, rješavanje sukoba
* učenje kooperativnosti u igri i aktivnostima kroz prihvaćanje ideja i sugestija drugih, dogovaranje, planiranje, procjenu zajedničkih postignuća
* upućivanje djeteta na specifičnosti njegovog utjecaja na okolinu i obrnuto, u cilju razvijanja svijesti o njegovoj osobnoj poziciji u socijalnoj sredini
* ostvarivanje kontinuiranog posrednog kontakta s djetetom kroz sve aktivnosti
* ostvarivanje uvjeta za međusobnu komunikaciju i suradnju djece

**SPOZNAJNI RAZVOJ**

* razvoj dječjih spoznaja i vještina primjerenih dobi djece, njihovom interesu i sposobnostima
* stjecanje iskustva kroz osjetilne percepcije – vidom ( priroda - godišnja doba, ljudi, životinje, promet, unutarnji prostor, predmeti…); sluhom (govor, zvukovi u prirodi, glazba, promet …) mirisom (ugodni i neugodni mirisi) ; okusom (različiti okusi) i opipom ( predmeti raznovrsnih tekstura)
* stjecanje percepcije vremena imenovanjem dana u tjednu i pravilnim korištenjem pojmova jučer-danas-sutra i imenovanjem godišnja doba)
* stjecanje percepcije prostora razumijevanjem prostornih odnosa (gore-dolje, naprijed-nazad, ispred- iza …)
* usavršavanje u klasificiranju predmeta prema nekom svojstvu – boja, veličina, oblik, funkcija
* usavršavanje pažnje, koncentracije, mišljenja i pamćenja
* učenje sposobnosti rješavanja problema, konflikata
* stjecanje istraživačkog i stvaralačkog odnosa prema svemu što ga okružuje – kroz razne aktivnosti približiti djeci svijet koji ih okružuje i poticati ih na radoznalost, aktivan i stvaralački odnos prema svemu što ih okružuje
* razvijanje sposobnosti zaključivanja u operacijama s količinskim, dužinskim, prostornim i odnosima oblika i boja konkretnih predmeta i pojava
* razvijanje spoznaje i sposobnosti zaključivanja u području odnosa elemenata prirodnog okruženja
* razvijanje sposobnosti izvođenja generalizacija po uzročno-posljedičnim odnosima

**GOVOR, KOMUNIKACIJA, IZRAŽAVANJE, STVARALAŠTVO**

* usavršavanje govora i sposobnosti slušanja kroz razgovore, priče, brojalice, recitacije, pjesmice, igrokaze, igre – aktivno sudjelovanje u razgovoru i raspravama, slušanje, razumijevanje govornog sadržaja, upotrebe složenih rečenica, postavljanje pitanja
* usavršavanje govora putem različitih oblika igara (simbolička igra, stolno-manipulativne igre, igre uloga, igre s pjevanjem, dramske igre)
* učenje pravilnoj artikulaciji glasova - pravilan izgovor, govor prema modelu, usavršavanje izgovora
* usavršavanje materinjeg jezika i hrvatskog književnog jezika kroz bogaćenje rječnika novim riječima, razumijevanje i korištenje novih riječi u razgovoru
* stjecanje sposobnosti primanja, doživljavanja, razumijevanja  i izražavanja literarnih i scenskih djela kroz slušanje, gledanje, prepričavanje i interpretaciju istih
* usavršavanje likovnog senzibiliteta za različite likovne tehnike - olovka, bojica, flomaster,  tempera, vodene boje, glina, kolaž, oblikovani i neoblikovani materijali ...
* stjecanje sposobnosti doživljavanja i izražavanja glazbe – pjevanje, osjećaj za ritam, pokret, prepoznavanje instrumenata u pjesmi, ples
* razvijanje sposobnositi divergentnog mišljenja u realnoj situaciji
* razvijanje receptivnog govora kod razgovora i pričanja s glagolskim oblicima prošlog, sadašnjeg i budućeg vremena
* razvijanje kreativnog izražavanja i stvaranja konstruiranjem
* razvijanje kreativnog izražavanja i stvaranja domišljatošću

**Tjedni plan i program** odgojno – obrazovnog rada odvijati će se na sljedećim aktivnostima:

* **Životno praktične radne aktivnosti:**
* **održavanje osobne higijene** - **pranje i brisanje ruku** (upotreba sapuna, pravilno pranje ruku, ispiranje, štedljivo korištenje vode ); **brisanje nosa** (uočavanje potrebe za brisanjem nosa, upotrebe maramice, ispuhivanje nosa); **odlazak na toalet** i higijena nakon korištenja toaleta (puštanje vode i pranje ruku)
* **samostalnost** u skidanju i oblačenju, obuvanju i izuvanju, samostalnost prilikom jela (pravilno držanje pribora za jelo, bonton za stolom, odlaganje prljavog posuđa); samostalnost kod odlaska na toalet, kontroliranje i samostalno obavljanje fizioloških potreba
* **razni kućanski poslovi** – pospremanja sobe dnevnog boravka, čuvanje igračaka; odlaganje igračaka na određeno mjesto; bacanje smeća na za to predviđena mjesta; čuvanje svojih i tuđih stvari i odgovorno ponašanje prema istim
* **običaji** – narodni običaji našeg kraja (advent, Božić, fašnik; Uskrs) izrada raznih ukrasa i čestitki prilikom blagdana i rođendana
* **Raznovrsne igre:**
* pokretne igre i igre sa pjevanjem
* funkcionalne igre
* simboličke igre po centrima aktivnosti
* igre konstruiranja i građenja
* stolno-manipulativne igre
* igre s pravilima
* **Društvene i društveno-zabavne aktivnosti:**
* proslava rođendana
* predstave
* posjeti
* aktivnosti na vrtićkom dvorištu
* šetnje okolicom vrtića
* **Umjetničko promatranje, slušanje**
* slušanje i interpretacija raznovrsnih pjesmica, glazbenih djela, priča
* slušanje i interpretacija raznovrsnih audio i video zapisa s DVD-a, youtub-a
* **Raznovrsno izražavanje i stvaranje djeteta:**
* raznovrsne recitacije, brojalice, pjesmice
* prigodne recitacije, pjesmice i igrokazi
* plesne koreografije
* raznovrsne likovne aktivnosti (crtanje, bojanje, slikanje, modeliranje, lijepljenje, izrezivanje) različitim likovnim tehnika – drvene bojice, pastele, flomaster, tempera, vodene boje, kolaž, krep papir, plastelin, slano tijesto, glinamol; razni neoblikovani materijali (kukuruz, grah, kamenčići, tjestenina, vata, plastične žličice i čašice, novine, filc, tkanina, žica, vuna ...)
* **Istraživačko-spoznajne aktivnosti:**
* spoznavanje vanjskog svijeta – boje, zvukovi, mirisi, okusi, dodiri ...
* uočavanje veza i odnosa među stvarima i pojavama – klasifikacija prema zadanom kriteriju
* uočavanja veza i odnosa među stvarima i pojavama – strukturiranje prostora i vremena (doba dana, dani u tjednu), prirodnih pojava (godišnja doba), društvenih zbivanja (blagdani)
* rješavanja problema - uočavanje problema, stvaranje pretpostavki, pronalaženje rješenja
* **Specifične aktivnosti s kretanjem:**
* pokretne igre i igre sa pjevanjem
* tjelesno vježbanje – tjelovježba uz glazbu, tjelovježba s rekvizitima; poligon vježbi
* prirodni oblici kretanja – hodanje, hodanje u čučnju, trčanje, preskakivanje, skakanje, penjanje, provlačenje, puzanje, hvatanje, dodavanje
* igre loptom
* štafete
* igre na spravama u vrtićkom dvorištu
* ljeto – kupanje i igre u bazenu
* zima – igre u snijegu – hodanje i trčanje po snijegu, grudanje, pravljenje snješka, sanjkanje

Tokom pedagoške godine nastojat ćemo prema interesu i željama djece uz raznovrsne aktivnosti i važne datume realizirati i projekt.

Rad na projektu odvijat ćemo kroz razgovore i velik broj različitih aktivnosti. Ključne dijelove razgovora i aktivnosti planirat ćemo po danima, kao i način bilježenja aktivnosti. Započeti projekt ćemo stalno širiti i bogatiti novim aktivnostima prema interesima i znatiželji djece.

**PROJEKT "ZDRAVE NAVIKE”**

Vrijeme provedbe: od listopada do lipnja

Cilj projekta: razvijati i osvijestiti zdrave navike kod djece

Zadaće projekta:

* upoznavanje sa važnosti svakodnevnog tjelesnog vježbanja i njegovog pozitivnog utjecaja na organizam
* prepoznavanje zdrave prehrane kao ključnu stavku u rastu i razvoju
* svijest o utjecaju zdrave prehrane na naše zdravlje

Vrste aktivnosti:

Životno praktične i radne aktivnosti:

* spoznaja o odnosu prema svojem zdravlju i tijelu – učenje o lijepom odnosu prema samome sebi

Raznovrsne igre:

* memory, puzzle, slagalice

Društvene i društveno zabavne aktivnosti:

* igre pamćenja

Umjetničko promatranje i slušanje:

* recitacije, brojalice, pjesmice, priče, slikopriče
* audio i video priče
* igrokazi (voće i povrće)

Raznovrsno izražavanje i stvaranje:

* likovno izražavanje raznim tehnikama – crtanje, slikanje, bojanje, lijepljenje, modeliranje; izrada zdrave prehrane

Istraživačko-spoznajne aktivnosti:

* pogađanje okusa i mirisa (osjetilna percepcija)
* kušanje, sjeckanje, pripremanje hrane
* formiranje centra tržnice

Specifične aktivnosti s kretanjem

* jutarnja tjelovježba – vježbe oblikovanja uz audio glazbu iz priče
* ples, pantomima
* igre s pokretima

Za provođenje odgojno-obrazovnih aktivnosti koristit ćemo sobu dnevnog boravka, prostor vrtića, dvorište vrtića, Eko vrt vrtića i bližu okolicu.

Prostor dnevnog boravka organizirat ćemo po centrima aktivnosti koji ćemo tokom godine nadopunjavati novim materijalima i izmjenjivati prema interesima i željama djece.

Prostor i igračke nastojat ćemo djeci ponuditi na način da potičemo cjelovit razvoj djeteta te ih usmjeravamo na kvalitetnu igru i učenje uz mogućnost izbora za samostalnu igru, igru u paru ili u manjim/većim grupama.

Djeci ćemo ponuditi razvojno primjerene i poticajne igračke i materijale za istraživanje kako bi im se omogućilo razvijanje kompetencija i stjecanje novih iskustva i znanja.

Nastojati ćemo svoj rad usmjeravati na brigu za svako pojedino dijete, poticanje njegovog cjelovitog razvoja zadovoljavanje njegovih osnovnih potreba, interesa i mogućnosti, ali i na međusobno poštovanje, uvažavanje i zdravu komunikaciju u grupi i izvan nje.

Planirane aktivnosti provodit ćemo kroz:

* zajednički rad u skupini
* rad u manjim skupinama
* rad u parovima
* individualni rad

Voditi ćemo knjigu pedagoške dokumentacije odgojne skupine.

Vrednovanje odgojno-obrazovnog procesa provodit ćemo kroz promatranje i praćenje djece i analiziranje situacija, te na osnovu toga planirati daljnji rad.

Suradnju s roditeljima provodit ćemo kroz:

* sudjelovanje roditelja u neposrednom odgojno-obrazovnom radu
* individualne konzultacije s roditeljima
* roditeljske sastanke
* viber grupu skupine
* oglasnu ploču – obavijesti za roditelje
* Web stranicu vrtića

**STARIJA ODGOJNO-OBRAZOVNA SKUPINA - BUBAMARE**

DOB DJECE: od 5,5 do 6,5 godina

ODGOJITELJICE: Ivana Đuran, Dijana Pirc

BROJ DJECE U SKUPINI: 26

Program predškole obvezni je program odgojno-obrazovnog rada za svu djecu u godini prije polaska u osnovnu školu. U ovoj pedagoškoj godine programom predškole obuhvaćena su djeca rođena od 1. travnja 2017. do 31.ožujka 2018.godine. U dječjem vrtiću "Suncokret Sveti Đurđ" program predškole provodi se svakodnevno u sklopu redovitog 10 satnog odgojno-obrazovnog rada.

U planiranju odgojno obrazovnog rada **cilj** programa predškole je osigurati poticajno okružje i optimalne uvjete u kojem će dijete moći zadovoljiti svoja prava, potrebe i interese te razvijati svoje vještine i usvajati nova znanja i kompetencije potrebne za polazak u osnovnu školu. Spremnost djeteta za školu uključuje ovladavanje grafomotoričkim, predčitalačkim i predmatematičkim vještinama te razvijanje psihofizičkih osobina u svim razvojnim područjima – tjelesni i psihomotorni razvoj , socio-emocionalnom razvoj, spoznajnom razvoj i razvoj govora i komunikacijskih vještina.

**Zadaće** programa predškole usmjerene su na:

- zadovoljenje potreba, prava i interesa djece, razvijanje i unapređivanje psihofizičkih osobina i vještina, navika i kompetencija te stjecanje znanja koja će djetetu pomoći u prilagodbi na nove uvjete života, rasta i razvoja u školskom okruženju.

- stvaranje poticajnog vrtićkog okruženja (prostor, oprema, vršnjaci, odrasle osobe, događaji, aktivnosti) prilagođenog psihofizičkim osobinama djeteta predškolske dobi – okruženja u kojem se potiče djetetov cjelovit razvoj te se utječe na oblikovanje njegove osobnosti, vrijednosti, navika i vještina i kompetencija

- surađivanje s roditeljima, ustanovama i pojedincima koji mogu sudjelovati u odgoju i obrazovanju djece u godini dana prije polaska u osnovnu školu i pridonijeti kvaliteti programa predškole

**TJELESNI I PSIHOMOTORNI RAZVOJ**

* usavršavanje samostalnosti u životno-praktičnim aktivnostima - održavanje osobne higijene ( pravilno pranje i brisanje ruku, upotreba sapuna, samostalno brisanje nosa, pravilno i samostalno korištenje toaleta); briga o sebi (odijevanje, skidanje, obuvanje, izuvanje, zakopčavanje), briga za svoje stvari (odjeću, igračke, bilježnice, školski pribor) ; samostalnost kod jela (pravilno držanje pribora za jelo, bonton za stolom, samoposluživanje, odlaganje prljavog posuđa); briga o igračkama (odgovorno ponašanje prema igračkama, pospremanje igračaka, odlaganje otpada na za to predviđena mjesta)
* usavršavanje fine motorike i grafomotoričkih vještina- fleksibilnost ručnog zgloba, šake i prstiju, pravilni hvat olovke, jasna linija adekvatnog pritiska, bojanje unutar linija, precrtavanje po uzorku, baratanje škaricama te usavršavanje koordinacije oko-ruka
* usavršavanje koordinacije i ravnoteže u svim oblicima prirodnog kretanja - hodanje (na površinama različitih tekstura), trčanje, puzanje, skakanje (na jednoj i obje noge), preskakanje, provlačenje, penjanje
* stjecanje koordinacije i preciznosti u baratanju predmetima - hvatanje, kotrljanje, bacanje, gađanje, dodavanje …
* usavršavanje motoričkih sposobnosti - ravnoteža, orijentacija, spretnost, snaga, brzina, gibljivost, preciznost …
* zadovoljavanje djetetovih potreba za igrom, kretanjem, hranom**,** boravkom na zraku
* učenje o očuvanju svog i tuđeg zdravlja
* stjecanje navika tjelesnog vježbanja i svakodnevnog boravka na zraku – boravak na dvorištu i igre kroz različita godišnja doba
* stjecanje odgovornosti prema vanjskom svijetu - aktivnosti u eko vrtu - lijepo ponašanje prema biljkama, briga o njima
* učenje osnovnim prometnim pravilima i ponašanju u prometu

**SOCIO-EMOCIONALNI RAZVOJ I RAZVOJ LIČNOSTI**

* stjecanje pozitivne slike o sebi, samopouzdanja i sigurnosti učenjem pojma o sebi i upoznavanjem svojih mogućnosti i sposobnosti
* učenje samovrednovanju kroz dobivanje pozitivnih potkrepljivanja i stjecanje povjerenja
* učenje samostalnosti i sposobnosti donošenja samostalnih odluka
* učenje odgovornosti u izvršavanju svojih obaveza - čuvanje svojih stvari, odgovorno ponašanje prema svojim stvarima i obavezama
* stjecanje sposobnosti prepoznavanja i  izražavanja svojih potreba, osjećaja, zamisli
* učenje prepoznavanju i samoregulaciji emocija i ponašanja – primjerene emocionalne reakcije i kontrola ponašanja
* učenje odgodi zadovoljenja vlastitih želja i potreba
* učenje empatiji kroz prepoznavanje i uvažavanje osjećaja drugih, brigom za prijatelje, druge ljude, životinje, biljke
* učenje toleranciji kroz sposobnosti uvažavanja tuđih želja i potreba, poštivanje pravila i dogovora, čekanje na red, dijeljenje igračaka, rješavanje sukoba korištenjem dogovora
* učenje kooperativnosti u igri i aktivnostima kroz prihvaćanje ideja i sugestija drugih, dogovaranje, planiranje, procjenu zajedničkih postignuća, prihvaćanje neuspjeha
* stjecanje socijalne zrelosti – spremnost na odvajanje od roditelja, uspješno uspostavljanje kontakata s vršnjacima, prilagodba na društvene norme

**SPOZNAJNI RAZVOJ**

* stjecanje znanja o sebi i svojoj obitelj
* stjecanje iskustva kroz osjetilne percepcije – vidom ( priroda - godišnja doba, ljudi, životinje, promet, unutarnji prostor, predmeti…); sluhom (govor, zvukovi u prirodi, glazba, promet …) mirisom (ugodni i neugodni mirisi) ; okusom (različiti okusi) i opipom ( predmeti raznovrsnih tekstura)
* stjecanje motivacije za predvježbe čitanja i pisanja - učenje predčitalačkih vještina (stjecanje interesa za slova, prepoznavanje i imenovanje prvog i zadnjeg glasa u riječi, prepoznavanje kojim glasom počinje, a kojim završava zadana riječ, imenovanje riječi na zadani glas, prepoznavanje je li zadani glas na početku, na kraju ili u sredini, rastavljanje riječi na glasove, poznavanje i tvorba rime i slogova) i predmatematičkih vještina ( brojanje do 20, razumijevanje pojmova više-manje, razumijevanje pojma skupa, klasifikacija predmeta prema nekom svojstvu (boja, oblik, veličini, težina, funkcija), uspoređivanje skupova po broju elemenata, povezivanje brojke i količine, uspoređivanje predmeta (duži-kraći, veći-manji, deblji-tanji, uži-širi i sl.)
* stjecanje percepcije vremena razumijevanjem vremenskih odnosa - doba dana, jučer-danas-sutra, prije - poslije, imenovanjem dana u tjednu, godišnjih doba i mjeseci
* stjecanje percepcije prostora razumijevanjem prostornih odnosa (gore-dolje, naprijed-nazad, ispred- iza , na, ispod-iznad, između, pokraj, lijevo-desno…)
* učenje orijentacije na tijelu – lijeva i desna ruka, lijeva-desna noga,
* učenje orijentacije na papiru
* usavršavanje pažnje, koncentracije i pamćenja
* usavršavanje sposobnosti mišljenja i zaključivanja te rješavanja problema (uočavanje problema, stvaranje pretpostavki, pronalaženje rješenja)
* učenje uočavanju veza i odnosa među stvarima i pojavama te razumijevanju uzročno-posljedičnih veza
* stjecanje istraživačkog i stvaralačkog odnosa djeteta prema svemu što ga okružuje – kroz razne aktivnosti približiti djeci svijet koji ih okružuje i poticati ih na radoznalost, aktivan i stvaralački odnos prema svemu što ih okružuje

**GOVOR, KOMUNIKACIJA, IZRAŽAVANJE, STVARALAŠTVO**

* usavršavanje govora i sposobnosti slušanja kroz razgovore, priče, brojalice, recitacije, pjesmice, igrokaze, igre – aktivno sudjelovanje u razgovorima i raspravama, slušanje, razumijevanje govornog sadržaja, smisleno pričanje, upotreba punih rečenica, postavljanje pitanja, prepričavanje događaja/priče pravilnim redoslijedom
* usavršavanje govora putem igre (funkcionalna igra, konstruktivna igra, simbolička igra, stolno-manipulativna igra, igre s pravilima, igre s pjevanjem)
* usavršavanje gramatičkih pravila - jasan izgovor glasova i pravilno izražavanje ( jednina-množina, zamjenice, rod, padež), praćenje i razumijevanje uputa, priopćavanje svojih misli i potreba,  glasovna analiza i sinteza
* usavršavanje materinjeg jezika i hrvatskog književnog jezika kroz bogaćenje rječnika novim riječima, razumijevanje i korištenje novih riječi u razgovoru
* stjecanje sposobnosti primanja, doživljavanja, razumijevanja  i izražavanja literarnih i scenskih djela kroz pričanje, slušanje, gledanje, prepričavanje i interpretaciju istih
* učenje kvalitetnoj komunikaciji u skupini
* usavršavanje likovnog senzibiliteta za različite likovne tehnike - olovka, bojica, flomaster,  pastele, tempera, akvarel, glina, kolaž, oblikovani i neoblikovani materijali ...

stjecanje sposobnosti doživljavanja i izražavanja glazbe – pjevanje, osjećaj za ritam, pokret, prepoznavanje instrumenata u pjesmi, ples ...

**PROJEKT "NAŠA MALA KNIŽNICA"**

Ove godine odlučili smo se priključiti projektu "Naša mala knjižnica" Hrvatske izdavačke kuće [**Ibis grafika**](https://www.ibis-grafika.hr/).

Projekt je usmjeren na promicanje čitanja među djecom vrtićke i školske dobi. Svrha projekta je ponuditi djeci knjigu koja zaokuplja pažnju svojim tekstom i ilustracijama, te izvantekstualnim elementima koji mogu biti poticaj za razgovor, promišljanje i aktivno djelovanje. Koordinatori i djeca sudionici čitaju iste knjige i bave se istim aktivnostima, što pridonosi međukulturalnom povezivanju i proširivanju iskustava o užoj i široj društvenoj okolini. U projektu sudionici razmjenjuju iskustva i ideje na online radionicama za koordinatore-sudionike koje se periodički održavaju na temu pojedine knjige iz projekta.

Knjige koje čitamo:

Jan de Kinder: **Moja baka**

Vane Kosturanov: **Djevojčica i grad**

Alberto Lot: **Uhvatio sam gnoma**

Audra Baranauskaitė: **Zvonko**

Gülşah Yemen, Çağri Odabaşi: **Zvuk**

Iva Bezinović Haydon: **Gdje se skriva Vedran?**

Vrijeme provedbe: šest mjeseci

Cilj projekta: potaknuti interes djece za knjigom te promicanje čitanja među djecom vrtićke dobi knjigama koje zaokupljaju njihovu pažnju i koje svojim sadržajima mogu biti poticaj za razgovore i rasprave, promišljanje i raznovrsne aktivnosti.

Zadaće projekta:

* literarni sadržaj integrirati kroz sva odgojno-obrazovna područja te tako utjecati na cjelovit razvoj djeteta posebice vještina potrebnih za polazak u prvi razred
* upoznati nove knjige i njihovu tematiku
* steći lijep odnos prema knjizi
* spoznati važnost čitanja slikovnica/knjiga - upoznavanje novih likova, tema, pojmova; usavršavanje govora i aktivnosti slušanja, bogaćenje rječnika, upoznavanje emocija
* usavršavati govor i sposobnosti slušanja kroz razgovore i druge aktivnosti - aktivno slušanje i aktivno sudjelovanje u razgovoru i raspravama, razumijevanje govornog sadržaja, smisleno pričanje, upotrebe punih rečenica, prepričavanje, postavljanje pitanja
* usavršavati pamćenje, pažnju i koncentraciju
* usavršavati sposobnost mišljenja i zaključivanja
* jačati bliskost i produbljenje emocionalnih veza sa osobom koja čita
* poticati razumijevanje socijalnih odnosa prihvaćanje pravila ponašanja, dobra i zla, pravde i nepravde
* usavršavati sposobnost zapažanja problemskih situacija , modela ponašanja i posljedice tog ponašanja
* razvijati maštu, kreativnost i stvaralaštvo - uživljavanje u ulogu drugog, igranje priča, različite likovne i glazbene aktivnosti
* usavršavati finu motoriku kroz likovne, glazbene i istraživačke aktivnosti
* stjecati istraživački odnos prema svijetu koji ga okružuje
* posjet školskoj knjižnici

Svoj rad usmjeravati ćemo na brigu za svako pojedino dijete, poticanje njegovog cjelovitog razvoja, zadovoljenje njegovih osnovnih potreba, interesa i mogućnosti, razvijanje znanja i kompetencija te stjecanje iskustva potrebnih za polazak u osnovnu školu, ali i na međusobno poštovanje, uvažavanje i zdravu komunikaciju u grupi i izvan nje.

Za provođenje odgojno-obrazovnih aktivnosti koristit ćemo sobu dnevnog boravka, prostor vrtića, dvorište vrtića, Eko vrt vrtića i bližu okolicu.

Prostor dnevnog boravka organizirat ćemo po centrima aktivnosti koji ćemo tokom godine nadopunjavati novim materijalima i izmjenjivati prema interesima i željama djece.

Prostor i igračke nastojat ćemo djeci ponuditi na način da ih usmjeravamo na kvalitetnu igru, učenje i istraživanje uz mogućnost izbora za samostalnu igru, igru u paru ili u manjim/većim grupama.

Planirane aktivnosti provodit ćemo kroz: zajednički rad u skupini, rad u manjim skupinama, rad u parovima i individualni rad.

Voditi ćemo **Knjigu pedagoške dokumentacije** odgojne skupine.

**Vrednovanje** odgojno-obrazovnog procesa provodit ćemo kroz promatranje i praćenje djece i analiziranje situacija, te na osnovu toga planirati daljnji rad.

**Suradnju s roditeljima** provodit ćemo kroz:

* sudjelovanje roditelja u neposrednom odgojno-obrazovnom radu
* individualne konzultacije s roditeljima
* roditeljske sastanke
* viber grupu skupine
* oglasnu ploču – obavijesti za roditelje
* Web stranicu vrtića

**KRAĆI PROGRAM RADA ZA DAROVITU DJECU U PEDAGOŠKOJ GODINI 2023./2024.**

U dječjem vrtiću Suncokret Sveti Đurđ provodi se kraći program rada za darovitu djecu verificiran od strane Ministarstva znanosti i obrazovanja. Kraći program namijenjen je djeci od navršene 4. godine života do polaska u osnovnu školu koja pokazuju darovitost u nekom razvojnom području. Identifikaciju darovite djece provoditi će pedagoginja koja je i voditeljica programa, psihologinja te odgojitelji. Pedagoginja je završila modularnu edukaciju za rad s darovitom djecom. U realizaciju programa biti će uključeno i postojeće stručno osoblje vrtića – ravnateljica, zdravstvena voditeljica, odgojitelji.

Kraći program za darovitu djecu, u pedagoškoj godini 2023./2024. provodit će se od rujna do lipnja, jednom tjedno u trajanju od 90 minuta. Cilj programa je uvažavati potrebe darovite djece te poticati njihov cjeloviti razvoj kroz provođenje programa. Program je obogaćen zahtjevnijim sadržajima i sadržajima koji prate posebne potrebe i interese djece uključene u program. U kraćem programu rada s darovitom djecom rad je organiziran u malim skupinama, u paru i individualni rad s djecom. Djeci se nude raznovrsni materijali, zahtjevne igre i aktivnosti. U rad je uvršteno mnogo različitih pokusa (vodom, zrakom, svjetlosti, sjenom, magnetima, zvukom, zrcalom, elektricitetom, bojama, povećalima i drugim materijalima iz svakodnevne upotrebe). Ponuđeni materijali pomno su odabrani kako bi kod djece potaknuli želju za istraživanjem i eksperimentiranjem, propitivanjem, razmišljanjem, stvaralaštvom i kreativnosti. Koriste se i raznovrsne logičko-didaktičke igre, stolne igre, računalo, knjige, enciklopedije, atlasi, audio-vizualna sredstva. Aktivnosti koje se ostvaruju programom usmjerene su na kreativno mišljenje i rješavanje problema, razvijanje verbalnih sposobnosti, razvoj kreativnog mišljenja uz pokret te projektne aktivnost.

Tijekom pedagoške godine 2023./2024. osmišljavati će se teme ovisno o interesima djece uključene u program, a neke od planiranih tema su:

* Svemir; Voda; Zrak; Energija; Sunce; Svjetlost; Magnetizam; Prirodne pojave; Godišnja doba; Osjetila;

Putem roditeljskih sastanaka, radionica, individualnih razgovora, kutića za roditelje nastojat će se upoznati roditelje s načinom rada programa i postupanjem s darovitom djecom kako bi se darovitoj djeci pružila mogućnost zadovoljavanja prava i njihovih potreba.

**4. PEDAGOŠKA DOKUMENTACIJA**

Kvalitetno provođenje svih programa u Dječjem vrtiću „Suncokret Sveti Đurđ“ obuhvaća timsko planiranje programa, sustavno praćenje, vrednovanje i dokumentiranje, u skladu sa zakonskim propisima i inovacijama u pedagoškoj praksi. Praćenje i vrednovanje preduvjet je adekvatnog provođenja i usavršavanja svih programa.

Praćenje programa bit će evidentirano kroz osnovnu i posebnu pedagošku dokumentaciju. Vođenje pedagoške dokumentacije u skladu je s Pravilnikom o obrascima i sadržaju pedagoške dokumentacije i evidencije o djeci u dječjem vrtiću i sadrži:

• Knjigu pedagoške dokumentacije odgojne skupine

• Imenik djece

• Evidenciju prisutnosti djece

• Program stručnog usavršavanja odgojitelja

Radi vizualizacije načina na koji se dijete razvija i uči vodi se dokumentacija putem koje se prate ishodi učenja i kompetencije djece, oblikovanje kurikuluma, kvaliteta partnerstva s roditeljima i učinkovitost suradnje sa širom socijalnom zajednicom.

U praćenje, procjenjivanje i planiranje odgojno-obrazovnog rada uključena su djeca, obitelji i stručni djelatnici. Taj proces je fleksibilan jer se prilikom planiranja slijedećih koraka u radu u obzir uzima djetetov napredak u razvoju i situacije koje ga okružuju.

Oblici dokumentiranja:

• Dokumentiranje aktivnosti djece izradom individualnih mapa djece

• Individualni i zajednički uraci djece

• Verbalni izričaji djece

• Samorefleksije djece

• Foto i video snimke

• Plakati i panoi

• Dječja kreativna ostvarenja

• Vrednovanje programa od strane djece i roditelja

• Narativni oblici (bilješke odgojitelja i drugih stručnih djelatnika djece, za djecu, roditelje, profesionalnu zajednicu učenja, izložbe i prezentacije)

• Dokumentiranje aktivnosti odgojitelja (samorefleksije i zajedničke refleksije

1. **IZOBRAZBA I USAVRŠAVANJE ODGOJITELJA**

Planom i programom predviđa se realizacija svih standardnih oblika stručnog usavršavanja, sadržajno pretežno usklađenih s prioritetnim ciljevima i ponudom ovlaštenih institucija.

ZADACI:

* Podržavanje razvoja osobnih potencijala i jačanje stručne kompetencije odgojitelja i stručnih suradnika kroz edukacije, timski rad na istraživanju i unapređenju odgojne prakse
* Osvještavanje značaja grupne refleksije o odgojno-obrazovnom radu
* Poticanje kontinuiranog izgrađivanja prepoznatljive kulture vrtića
* Izrada Kurikuluma vrtića

Za ostvarivanje programa stručnog usavršavanja potrebno je osigurati odgovarajuće uvjete:

* Stručnu literaturu
* Odlazak na stručne skupove i seminare
* Suradnja sa stručnim suradnicima Vrtića

*Plan stručnog usavršavanja odgojitelja:*

|  |  |  |  |
| --- | --- | --- | --- |
| STRUČNO USAVRŠAVANJE UNUTAR USTANOVE | | STRUČNO USAVRŠAVANJE IZVAN USTANOVE | |
| Br. sati | | Br. sati | |
| Odgojiteljska vijeća | 8 | Seminari i stručni skupovi | 20 |
| Stručni aktivi | 2 | Stručna literatura | 100 |
| Radni dogovori | 14 |
| **144** | | | |

Podjela usavršavanja je izvršena individualno i skupno.

**6.1. Individualno usavršavanje**

Individualno usavršavanje:-odgojitelj procjenjuje svoje potrebe. U tom vidu odgojitelj ima slobodan izbor o vremenskom trajanju, kao i o izboru mjesta usavršavanja. Odnosi se na proučavanje stručne literature i periodike. Plan individualnog usavršavanja će svaki odgojitelj evidentirati te će evidencija biti odložena u personalni dosje. Na kraju pedagoške godine na odgojiteljsko zdravstvenom vijeću izvršit će se valorizacija pojedinačnih planova individualnog usavršavanja.

**6.3. Stručna literatura**

POPIS:

* + - 1. Ayres, Dijete i senzorna integracija, Naklada slap
      2. Barat, T. (2022.) Komunikacija kao preduvjet dobrih odnosa danas
      3. Car-Kolombo, T. Miculinić, S. ( 2013.) Moje tijelo-senzomotorika u jaslicama, Zagreb: Dijete vrtić obitelj
      4. Cvetković Lay, J. (2002), Ja hoću i mogu više, Zagreb: Alinea
      5. Cvetković Lay, J., Sekulić Majurec, A. ( 2008 ) Darovito je, što ću s njim? Zagreb: Alineja
      6. Cvetković Lay, J. i Pečjak, V.,( 2004) Možeš i drukčije: priručnik s vježbama, Zagreb: Alinea
      7. Čudina- Obradović, M. (2008.) Igrom do čitanja, Zagreb: Školska knjiga
      8. Došen Dobud, A.( 2008.), S djecom u jaslicama, Zagreb: Alinea
      9. Goldberg, S. (2003.) Razvojne igre za predškolsko dijete: Individualizirani program igre i učenja, Ostvarenje d.o.o.
      10. Goran, Lj. Mavić, Lj. Mendeš, B. (2020.) Dijete u svijetu igre
      11. Lešin, G. i suradnici, Kreativni odgojitelj, Zagreb: Školska knjiga
      12. Mašković, T. Sokač, M. Drožđan D. (2019) Od jaslica do škole, Odgojitelji u akciji d.o.o.
      13. Montgomery, H. (2020. ) Doba vrtića, OceanMore
      14. Nenadić, S. (2002.) Odgoj u jaslicama, Naklada Potjeh
      15. Osmanova, G. (2010.) 150 igara prstićima za razvoj fine otorike i govora, Zagreb: Planet Zoe
      16. Slunjski, E. (2015.) Izvan okvira, Zagreb: Element d.o.o.

**6.2. Skupno usavršavanje**

Skupno usavršavanje provodi se u Vrtiću i izvan njega.

U vrtiću u okviru stručnih tijela (odgojiteljska vijeća, interni stručni aktivi, seminari).

Stručno usavršavanje odgojitelja odvijat će se prema katalogu stručnih seminara.

Nova suradnja i iskustva sa tih skupova bit će prezentirana na sastancima odgojiteljskih vijeća. Izbor seminara i edukacija ovisi o epidemiološkoj situaciji te ćemo tokom godine odlučiti o pohađanju istih.

**Plan i program rada odgojiteljskog vijeća**

|  |  |  |
| --- | --- | --- |
| SADRŽAJ | NOSITELJ | VRIJEME REALIZACIJE |
| organizacija rada, planiranje na razini skupine i ustanove,  timski rad i suradnja, analiza adaptacije | Odgojitelji, ravnatelj, pedagog | Listopad 20223. |
| interno stručno usavršavanje, izlaganje stručne literature, zarazne bolesti u ustanovi, organizacija rada | Zdravstveni voditelj, ravnatelj, pedagog, odgojitelji | Ožujak 2024. |
| Prezentacija provedenih projekata, izlaganje stručne literature, dogovor za završnu priredbu | Odgojitelji, pedagog, ravnatelj | Svibanj 2024. |
| Prijedlog Izvješća realizacije godišnjeg plana i programa  Prijedlog Godišnjeg plana i programa za 2024/25  Plan stručnog usavršavanja- 2023/24 | Odgojitelji, ravnatelj, pedagog | Kolovoz 2024. |

**Radni sastanci i dogovori**

|  |  |
| --- | --- |
| **Tema radnog dogovora** | **Vrijeme realizacije** |
| Adaptacija djece | Rujan/listopad |
| Obilježavanje blagdana, svečanosti | Prosinac, travanj |
| Organizacija rada | Kroz godinu |
| Provođenje programa predškole | Kroz godinu |
| Provođenje kraćih programa | Kroz godinu |
| Suradnja s roditeljima | Kroz godinu |
| Planiranje i dokumentiranje | Kroz godinu |
| Organizacija i realizacija priredbe | Prosinac, travanj, lipanj |
| Ljetna organizacija rada | Lipanj |

**7. SURADNJA S RODITELJIMA**

Dugi niz godina u predškolskoj djelatnosti se naglašava kako je partnerstvo, odnosno razvoj suradničkih odnosa s roditeljima osnovni preduvjet realizacije svakog odgojno-obrazovnog programa. Nije, međutim, dovoljno samo reći da roditelje treba uključiti u odgojno-obrazovni proces. Kako bi omogućili optimalni rast i razvoj svakog djeteta važno je ostvariti prije svega dobru komunikaciju s roditeljima, a zatim raditi na njihovom aktivnom uključivanju u odgojno-obrazovni proces, prihvaćajući zajedničke ciljeve i odgovornosti u tom procesu.

CILJ: Pomoć i potpora roditeljima u kontinuiranom procesu odgoja djece kao i uključivanje u kreiranje i realizaciju rada Vrtića.

Bitne zadaće i sadržaji rada i vrijeme ostvarenja:

a) Djelovati na informiranju i edukaciji roditelja – upoznavanje sa Sigurnosno zaštitnim i preventivnim programom, sa pedagoško - psihološkim i medicinskim temama, sa aktivnostima rada s djecom, kraćim programima i sl.

- skupni roditeljski sastanci – rujan (za roditelje novoupisane

djece, za kraće programe)

- informacijski i tematski roditeljski sastanci odgojnih skupina – kvartalno

- pedagoško – psihološke i komunikacijske radionice za roditelje –2 puta tijekom godine

- kutići za roditelje – tijekom godine

- plakati, letci, brošure – tijekom godine

- sredstva priopćavanja (internet stranica, radio, novine) – tijekom godine

b) Unapređivati individualnu suradnju s roditeljima

- svakodnevni kontakti (blic informacije) – svakodnevno

- inicijalni razgovori s roditeljima novoupisane djece - po potrebi tijekom godine

- ankete - tijekom godine po potrebi

- informacije - po potrebi

- savjetodavni razgovori – po potrebi

c) Pobuđivanje interesa i djelovanje na aktivnom uključivanju roditelja u sudjelovanje u radu odgojnih skupina i predškolske ustanove u cjelini

- uključivanje roditelja u odgojno obrazovni rad - tijekom godine

- sudjelovanje roditelja u realizaciji projekata i novih programa – tijekom godine

- sakupljačke aktivnosti – tijekom godine

- sudjelovanje roditelja u radu Upravnog vijeća – tijekom godine

- sudjelovanje roditelja u izradi igara i didaktičkog materijala – tijekom godine

- sudjelovanje u organizaciji i ostvarenju izleta, posjeta, predstava, proslava i druženja -tijekom godine

- sudjelovanje u zajedničkom uređenju vanjskog i unutrašnjeg prostora – tijekom godine

- sudjelovanje roditelja u nabavi potrošnog materijala, sponzorstva – tijekom godine

*PRIJEDLOZI TEMA ZA RODITELJSKE SASTANKE:*

Jaslička skupina:

* Kućni red
* Adaptacija djece
* Najčešće zarazne bolesti kod predškolske djece
* Ugrizi u jaslicama
* Faza prkosa i kako ju prevladati
* Rani jezično- govorni razvoj i kako ga poticati
* Razvoj kroz igru

Vrtićka skupina:

* Kućni red
* Program predškole
* Od vrtića do škole ( priprema za školu)
* Postavljanje granica u odgoju
* Kako prepoznati i rješavati probleme u odgoju
* Kako prepoznati darovito dijete
* Uključenost roditelja u življenje vrtića
* Ekrani i mala djeca
* Socio-emocionalni razvoj djece predškolske dobi
* Razvoj kroz igru

**8. SURADNJA S VANJSKIM USTANOVAMA**

Društveno okruženje primarno je u jačanju društvene svijesti o važnosti ranog odgoja i obrazovanja za djetetov osobni razvoj i razvoj društva u cjelini. Dječji vrtić kao sastavni dio društvenog okruženja važan je čimbenik funkcioniranja društva. Ostvarivanje ciljeva odgojno-obrazovnog rada nije moguće bez raznolike i sveobuhvatne suradnje vrtića s lokalnom i širom društvenom zajednicom, kao i s vanjskim ustanovama koje nude mogućnosti unapređivanja kvalitete rada s djecom i roditeljima, kao i stručna usavršavanja svih sudionika odgojno-obrazovnog procesa.

**Ciljevi i zadaće suradnje s društvenim okruženjem vezano za odgojno-obrazovni rad**

* Bogaćenje spoznaje i života djeteta, te poticanje i razvoj specifičnih interesa
* Potpunije zadovoljavanje posebnih potreba djece i kvalitetnija briga i rad s djecom s teškoćama u razvoju
* Zaštita zdravlja i osiguravanje optimalnih uvjeta za pravilan rast i razvoj djece u vrtiću

Praksa odgoja i obrazovanja u dječjem vrtiću polazi od dječjeg doživljaja i stjecanja iskustava u neposrednoj prirodnoj ili društvenoj okolini. Polazeći od toga, planirat ćemo suradnju s vanjskim ustanovama koje nam na bilo koji način mogu pomoći u ostvarivanju programa ili obogatiti dječje doživljaje i iskustvo.

**PLAN SURADNJE S VANJSKIM USTANOVAMA ZA 2023./24. GODINU**

|  |  |  |
| --- | --- | --- |
| Vanjske ustanove | Vrsta suradnje | Vrijeme održavanja |
| Ministarstvo znanosti i obrazovanja | - stručna podrška u realizaciji različitih programa i projekata, te unapređivanju odgojno-obrazovnog procesa | Tijekom godine |
| Agencija za odgoj i obrazovanje | - organizacija i provođenje stručnog usavršavanja odgojno-obrazovnih djelatnika | Tijekom godine |
| Županijski ured za prosvjetu, kulturu i sport | suradnja na poslovima i zadaćama vezanim uz postupak upisa djece u školu | Tijekom godine |
| Zavod za javno zdravstvo IŽ | - implementacija HACCP - suradnja u izradi jelovnika | Tijekom godine |
| Crveni križ | obilježavanje Svjetskog Dana zdravlja, prikupljanje pomoći i dr | Tijekom godine |
| Općina Sveti Đurđ | Đurđevo, priredbe, Fašnik, Sveti Nikola, ostale manifestacije | Tijekom godine |
| Župa Sveti Đurđ | Posjete, Dani kruha, posvećenje jela | Listopad, prosinac 2023. , travanj 2024. |
| Osnovna škola Sveti Đurđ | Posjeta, predškolaca, testiranje predškolaca za prvi razred, Priredbe | Tijekom godine |
| Radio Ludbreg | Snimanje dječjih aktivnosti | Tijekom godine |
| Kazalište - predstava | Dvije predstave godišnje | Prosinac 2023,  travanj 2024. |
| Poštanski ured Sveti Đurđ | Posjeta | Prema dogovoru |
| Policijska postaja Ludbreg | Radionica i pokazna vježba | Rujan/listopad 2023. |
| Zajednica športskih udruga grada Varaždina | Olimpijada dječjih vrtića Varaždinske županije | Svibanj 2024. |
| Vatrogasno društvo Sveti Đurđ | Mjesec vatrogasaca- posjeta i pokazna vježba | Rujan 2023. i svibanj 2024. |
| Turistička agencija | Izlet | Svibanj/lipanj 2024. |

9**. GODIŠNJI PLAN I PROGRAM RADA PEDAGOGA ZA PEDAGOŠKU GODINU 2023./2024.**

Plan i program rada pedagoga planiran je sukladno Godišnjem planu i programu rada vrtića za 2023./2024. pedagošku godinu te radnim zadacima pedagoga.

|  |  |  |  |
| --- | --- | --- | --- |
| **ZADAĆE U ODNOSU NA DIJETE** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Kompetencije za cjeloživotno učenje | -briga o primjerenom prostorno - materijalnom, socijalnom i vremenskom okruženju za razvoj ključnih kompetencija djece | Tijekom godine |
| 2. | Znanje, identitet, humanizam i tolerancija, odgovornost, autonomija i kreativnost | -planiranje odgojno-obrazovnog rada temeljenog na vrijednostima | Tijekom godine |
| 3. | Psihofizički razvoj djece | -inicijalni razgovori s roditeljima  -promatranje djece u vrijeme prilagodbe  -praćenje psihofizičkog razvoja razvojnim listama | Rujan, svibanj i po potrebi tijekom godine |
| 4. | Organizacija ritma dana i prostora | -poticaji u skladu s dobi djece i njihovim sposobnostima | Tijekom godine |
| 6. | Obogaćivanje djetetova života u vrtiću različitim kulturno-umjetničkim i društveno-zabavnim događanjima, športsko-rekreativnim programima, posjete i susreti s drugom djecom i odraslima | -suradnja s udrugama, udruženjima, sportskim organizacijama, muzejima, kazalištima i sl.  -timski rad na procjeni kvalitete pojedinih sadržaja i aktivnosti | Tijekom godine |
| **ZADAĆE U ODNOSU NA ODGOJITELJE** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Planiranje i programiranje odgojno-obrazovnog procesa | -timsko planiranje i programiranje rada s odgojiteljima | Tijekom godine |
| 2. | Praćenje realizacije odgojno-obrazovnog rada | -praćenje kvalitete odgojnog procesa i savjetovanje u oblikovanju poticaja i prostora primjerenog uzrastu djece | Tijekom godine |
| 3. | Unapređivanje odgojno-obrazovnih ciljeva | - savjetovanje odgojitelja prilikom uvođenja inovacija i suvremenih metoda u neposrednom radu s djecom | Tijekom godine |
| 4. | Stručno – pedagoško usavršavanje | - poticati na aktivno sudjelovanje u radu stručnih tijela vrtića, seminarima AZOO, MZOS, individualno planiranje Programa stručnog usavršavanja | Tijekom godine |
| 5. | Odgojitelji pripravnici | -pružanje stručne pomoći za vrijeme pripravničkog staža  -rad u Povjerenstvu za stažiranje | Tijekom godine |
| 6. | Projekti, izrada novih programa | -savjetodavni rad s odgojiteljima u radu na projektima, prilagodbi i radu na novim programima | Tijekom godine |
| 7. | Timski rad | - stručna pomoć odgojiteljima, podrška u motiviranosti i uspješnosti | Tijekom godine |
| **ZADAĆE U ODNOSU NA RODITELJE** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Suradnja prilikom upisa djece u vrtić | -inicijalni razgovori s roditeljima prilikom upisa, informiranje o programima i organizaciji rada vrtića | Svibanj-rujan |
| 2. | Grupni i individualni oblik suradnje | -roditeljski sastanci s pedagoškom tematikom  - pomoć u rješavanju odgojno-obrazovnih problema | Tijekom godine |
| 3. | Posredni oblici suradnje | - stručni članci za kutiće za roditelje i web stranicu vrtića  - izrada brošura o djelatnosti vrtića | Tijekom godine |
| 4. | Poticanje roditelja na sudjelovanje u radu vrtića | -u periodu prilagodbe djeteta  -druženje roditelja i ostalih članova obitelji djece i odgojitelja  -prezentacija pozitivnih primjera aktivnog sudjelovanja roditelja u životu i radu skupine i vrtića | Tijekom godine |
| **ZADAĆE U ODNOSU NA RAVNATELJA I ZDRAVSTVENOG VODITELJA** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Formiranje odgojnih skupina | - organizirati primjerene odgojne skupine prema DPS | Svibanj-kolovoz |
| 2. | Organizacija i praćenje stručnog usavršavanja u ustanovi i izvan ustanove | -poticati i pratiti stručno usavršavanje svih djelatnika  -održavati stručne aktive | Tijekom godine |
| 3. | Rješavanje tekućih problema u radu vrtića | - osigurati kontinuitet odgojnog procesa  - odabir didaktike i potrošnog materijala | Tijekom godine |
| 4. | Suradnja u pripremi Godišnjeg plana i programa rada vrtića, Kurikuluma vrtića | - raditi na ostvarenju planiranih zadaća | Kolovoz-rujan |
| 5. | Suradnja u izradi Godišnjeg izvješća | - ocijeniti uspješnost rada i postignuća | Lipanj-kolovoz |
| 6. | Praćenje aktualnih potreba djece | - djeci s teškoćama i potencijalno darovitoj djeci osigurati primjerene oblike odgoja i obrazovanja | Tijekom godine |
| 7. | Izrada redovitih i posebnih programa | - obogaćivanje rada vrtića | Tijekom godine |
| **ZADAĆE U ODNOSU NA DRUŠTVENU SREDINU** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Uključivanje vrtića u projekte stručnih ustanova i pokretanje projekata na nivou ustanove | - sudjelovanje u planiranju i realizaciji projektnih aktivnosti | Tijekom godine |
| 2. | Suradnja s drugim odgojno –obrazovnim institucijama u cilju unapređivanja rada vrtića | -priprema i vrednovanje različitih internih i eksternih događanja za djecu  -sudjelovanje u prezentacijama naših programa, projekata i modela rada izvan vrtića | Tijekom godine |
| 3. | Suradnja sa sportskim, kulturnim i umjetničkim institucijama | -organizacija kazališnih predstava u vrtiću, posjet kazalištu, organizacija izleta, sudjelovanje na sportskim natjecanjima | Tijekom godine |
| **PLANIRANJE I PROGRAMIRANJE ODGOJNO-OBRAZOVNOG RADA** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Analiza ostvarenja prethodnih planova i programa (Godišnje izvješće) | - utvrditi razinu postignuća | Lipanj-kolovoz |
| 2. | Sudjelovanje u izradi godišnjeg plana i programa te izrada programa rada pedagoga te kurikuluma rada vrtića | -sudjelovati u izradi godišnjeg plana i programa vrtića  - izraditi kvalitetan program rada pedagoga | Kolovoz-rujan |
| **STRUČNO USAVRŠAVANJE** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Sudjelovanje na seminarima u organizaciji MZO i AZOO | -kvalitetno stručno usavršavanje, profesionalni rast i razvoj | Tijekom godine |
| 2. | Praćenje stručnog usavršavanja odgojitelja, te poticanje na praćenje stručne literature | -senzibilizirati odgojitelje za potrebu stalnog stručnog usavršavanja, predlaganje stručne literature | Tijekom godine |
| 3. | Praćenje stručne literature i časopisa i javno predstavljanje odgojno-obrazovnog rada vrtića | -pratiti inovacije iz područja pedagogije, psihologije, didaktike i metodike  -prezentacije i stručni članci na seminarima, stručnim skupovima i u časopisima | Tijekom godine |
| **OSTALI POSLOVI** | | | |
| **RB.** | **BITNE ZADAĆE** | **AKTIVNOSTI** | **REALIZACIJA** |
| 1. | Briga i čuvanje dokumentacije vrtića | - brinuti o redovitom popunjavanju i čuvanju propisane dokumentacije  - trajno čuvati dokumentaciju vrtića (ljetopis, Matična knjiga) | Tijekom godine |
| 2. | Pribavljanje stručne literature i didaktike, nabava potrošnog materijala za odgojne skupine | -omogućiti svim djelatnicima praćenje stručne literature i rad s novom didaktikom i materijalima | Tijekom godine |

**10. GODIŠNJI PLAN I PROGRAM RADA ZDRAVSTVENOG VODITELJA ZA PEDAGOŠKU GODINU 2023./2024.**

|  |  |  |  |
| --- | --- | --- | --- |
| **PODRUČJE RADA** | **SADRŽAJ RADA** | **NOSITELJ I**  **SURADNICI** | **REALIZACIJA** |
| **1. PROVOĐENJE MJERA ZDRAVSTVENE ZAŠTITE**  **DJECE** | 1. obavljen sistematski pregled prije upisa:  a) pregled stolice na bakt. i crijevne parazite  b) pregled vlasišta na ušljivost  c) pregled kože na znakove svraba  - kod pozitivnog nalaza obavezno liječenje prije polaska u dječji vrtić   1. provjera dokumentacije o cijepljenju djeteta (upućivanje roditelja/skrbnika/ posvojitelja na obavezu cijepljenja djeteta), upis medicinske dokumentacije 2. zdravstveni pregled zbog izostanka djeteta duljeg od 60 dana iz vrtića zbog bolesti ili drugih razloga   4. protuepidemijske mjere u slučaju zaraznih bolesti  5. zdravstveno prosvjećivanje i odgoj djece, zaposlenika i roditelja | 1. Pedijatar/  obiteljski liječnik   1. Zdr. voditelj 2. Pedijatar/   obiteljski liječnik   1. HZJZ, zdr. voditelj 2. Zdr. voditelj, odgojitelji | 1. Prije upisa u vrtić, kontinuirani nadzor  2. Kod upisa djeteta i ažuriranje jednom godišnje, upis novih nalaza tijekom godine  3. Prije povratka djeteta u vrtić, kontinuirano  4. Tijekom cijele godine  5. Tijekom cijele godine |
| **2. MJERE ZA OSIGURANJE HIGIJENE** | - ispunjavanje uvjeta smještaja  - ispunjavanje uvjeta za prehranu  - mjere prevencije od zaraznih bolesti za vrijeme boravka u vrtiću  - mjere vezane uz svakodnevne aktivnosti u vrtiću  - održavanje higijene i nadzor nad higijenskim stanjem  - zaštitne mjere od zaraznih bolesti i higijensko-epidemiološki nadzor nad istim  - protuepidemijske mjere | HZJZ  HZJZ  Županijska sanitarna inspekcija | Tijekom cijele pedagoške godine |
| **3. PRAVILNA PREHRANA** | - izrada jelovnika i izračun kalorijske vrijednosti prema prehrambenom standardu  - prilagođavanje vremena obroka prema potrebama djeteta  - poticanje samoposluge, pravilnih prehrambenih navika i pravilne upotrebe pribora  - kontrola namirnica i gotove hrane | Zdr. voditelj,  Kuhinjsko osoblje,  Odgojitelji | Tijekom cijele pedagoške godine |
| 1. **SANITARNE MJERE** | - provođenje dezinfekcije, deratizacije i dezinsekcije boravka djece, igrački i nadzor nad istima  - sistematsko – sanitarni pregled zaposlenika  - ispitivanje mikrobiološke čistoće objekta i ispravnosti hrane | HZJZ, zdr. voditelj  HZJZ  HZJZ | Prema potrebi i ugovoru  Jednom godišnje  Prema potrebi i ugovoru |
| **5. MJERE PREVENCIJE POVREDE DJECE** | - provjera zaštite elek. uređaja, stepenica i podova  - mjere korištenja i odlaganja kemijskih sredstava  - kontrola instalacija u vanjskom prostoru i sprava za dječju igru  - mjere osiguranja ulaza i izlaza iz vrtića | Tehničko osoblje, domari,  ing. zaštite na radu,  ravnatelj | Kontinuirano tijekom cijele godine |
| **6.**  **ZDRAVSTVENI ODGOJ I PODUKA** | - kontinuirani zdravstveni odgoj i prosvjećivanje djece, djelatnika, roditelja/ skrbnika sa stjecanjem pravilnih higijenskih navika i usvajanja zdravog načina življenja djece  - provedba HACCAP-a s kuhinjsko- tehničkim osobljem  - skrb i praćanje djece s teškoćama u razvoju, njega i briga za zdravlje  - inicijalni razgovor s roditeljima pri upisu djece; individualni razgovor | Pedijatar,  Epidemiolog,  Kuhinjsko i tehničko osoblje, sanitarni inspektor,  Ravnatelj, pedagog, zdr. voditelj, odgojitelj | Kontinuirano tijekom cijele godine  Pri upisu, kontinuirano |
| **7. ZDRAVSTVENA**  **DOKUMENTACIJA** | - dokumentacija za upis djeteta:  a) potvrda o obavljenom sistematskom zdravstvenom pregledu prije upisa u dječji vrtić  b) preslika cijepne knjižice  c) otvaranje zdravstvenog kartona i upis podataka iz medicinske dokumentacije  - evidencija izostajanja i razloga izostajanja  - potvrda o obavljenom zdr. pregledu po izostanku djeteta dužeg od 60 dana  - evidencija higijensko-epidemiološkog nadzora  - evidencija sanitarnog nadzora  - evidencija epidemioloških indikacija  - evidencija ozljeda  - evidencija antropometrijskih mjerenja  - evidencija o zdravstvenom odgoju  - evidencija pobola i izostanka | Pedijatar  Zdr. voditelj, | a) Pri upisu u vrtić  b) Pri upisu u vrtić, ažuriranje jednom godišnje  c) Pri upisu u vrtić, kontinuirano  Tijekom cijele godine    Mjerenja svaka 3 mjeseca  Tijekom cijele godine |
| **8. STRUČNO USAVRŠAVANJE** | - praćenje stručne literature  - edukcije prema kalendaru stručnih skupova  - stručne edukacije organizirane u vrtiću  - edukacija u HKMS | Zdr. voditelj | Tijekom cijele godine |
| **9. OSTALI POSLOVI** | - sudjelovanje u izradi godišnjeg plana i programa rada  - sudjelovanje u izradi godišnjeg izvješća  - drugi poslovi u skladu sa zakonom i aktima vrtića i po nalogu ravnatelja | Ravnatelj, Odgojitelji,  Zdr. voditelj | Rujan 2024.  Srpanj, kolovoz 2024.  Tijekom cijele godine |

|  |  |  |  |
| --- | --- | --- | --- |
| **RAZRADA TJEDNE I GODIŠNJE SATNICE ZDRAVSTVENOG VODITELJA** | | | |
| RB. | PODRUČJJE RADA | BROJ SATI TJEDNO | BROJ SATI GODIŠNJE |
| 1. | Mjera zdravstvena zaštite, higijene, sanitarne mjere, prevencija padova | 11,5 | 517,5 |
| 2. | Pravilna prehrana, zdravstveni odgoj | 5 | 225 |
| 3. | Zdravstvena dokumentacija i stručno usavršavanje | 3,5 | 157,5 |
|  | UKUPNO | 20 | 900 |

**11.GODIŠNJI PLAN RAVNATELJICE**

Ravnatelj kao stručni voditelj vrtića:

- ustrojava rad Vrtića, vodi poslovanje i rukovodi radom,

- predlaže unutarnje ustrojstvo i način rada Vrtića,

- predstavlja, zastupa i potpisuje za Vrtić, te odgovara za zakonitost rada,

- upravlja imovinom Vrtića i organizira njezino održavanje sukladno propisima i odlukama Osnivača,

- donosi odluke sukladno ovlaštenjima utvrđenim Statutom, ovim Pravilnikom i drugim općim aktima Vrtića,

- predlaže Godišnji plan i program rada, te Plan razvoja Vrtića,

- predlaže Kurikulum Vrtića,

- osigurava ustrojstvene i stručno-administrativne pretpostavke za funkcioniranje Vrtića,

- podnosi izvješća o ostvarivanju Godišnjeg plana i programa o rezultatima poslovanja Vrtića Upravnom vijeću, državnim tijelima i osnivaču (najmanje jedanput godišnje),

- odlučuje o raspoređivanju radnika na radno mjesto, o pravima i obvezama iz radnog odnosa, povredama radne obveze radnika kada je za to nadležan,

- izdaje naloge radnicima u svezi s izvršenjem pojedinih poslova,

- sudjeluje u pripremi sjednica Upravnog vijeća, te izvršava donesene odluke i opće akte,

- predlaže Upravnom vijeću odluku o izboru radnika, zasnivanju i prestanku radnog odnosa radnika,

- sklapa ugovore o radu i odlučuje o prestanku ugovora o radu,

- sudjeluje u radu Upravnog vijeća, stručnih tijela, državnih tijela i tijela osnivača,

- omogućava ostvarivanje prava i dužnosti radnika iz radnog zakonodavstva, te izvršava pravomoćne sudske presude,

- brine o radnoj disciplini ustanove, te pokreće odgovarajuće postupke,

- organizira i provodi program predškole za djecu koja nisu obuhvaćena redovitim programom te u dijelu radnog vremena obavlja poslove odgojno-obrazovnog radnika (zamjena za godišnje odmore, kratkotrajna bolovanja i slično),

- izrada nacrta općih akata Vrtića,

- izrada nacrta odluka organa upravljanja Vrtića,

- vrši pripremu za rad organa upravljanja Vrtića,

- prati propise i primjenjuje ih,

- izdaje odluke o prijemu djece u Vrtić,

- obavlja i druge poslove sukladno Zakonu, drugim zakonima, Statutu, ovom Pravilniku i drugim općim aktima

Ravnatelj također obavlja zadaće i sadržaje koji uključuju cjelokupno planiranje, organiziranje i vođenje rada u Vrtiću u što ulazi:

|  |  |
| --- | --- |
| **Sadržaj rada** | **Realizacija** |
| Izrada godišnjeg plana i programa za 2023./24.godinu | do 05.09.2023. |
| Ljetopis | Do srpnja 2024. |
| Matična knjiga | Kroz godinu |
| Utvrđivanje plana i programa rada odgojiteljskog vijeća | Rujan 2023. |
| Poslovi vezani uz upis djece u predškolsku ustanovu | Kroz godinu |
| Suradnja sa su stručnjacima izvan ustanove | Kroz godinu |
| Praćenje permanentnog usavršavanja odgojitelja | Kroz godinu |
| Razvoj vrtićkog kurikuluma | Kroz godinu |
| Suradnja s Upravnim vijećem Vrtića | Kroz godinu |
| Praćenje zakonskih dokumenata i provedbenih propisa koji reguliraju djelatnost pedagoškog odgoja | Kroz godinu |
| Izvješćivanje o ostvarivanju plana i programa | Kolovoz 2024. |
| Snimanje potreba za didaktičkim sredstvima i potrošnim materijalom | Kroz godinu |
| Organiziranje suradnje s roditeljima | Kroz godinu |